title: Silppuri (sarjakuvahahmo)

text: New Yorkissa Ch'rell löysi Utromien yksistä vartijoista Hamato Yoshin, jota vastaan hän oli taisteli aikaisemmin Japanissa. Ch'rell lähti Silppurina Hunnin ja parin Jalkaklaanin ninjan kanssa Yoshin luokse, pakottaen häntä paljastamaan Utromien piilopaikan. Yoshin kieltäytyessä paljastamaan heidän olinpaikkaa, Ch'rell tappoi Yoshin. 15 vuotta myöhemmin Jalkaklaanista oli tullut New Yorkin suurin rikollisjärjestö ja Ch'rellilla alias Silppurilla oli hallussaan useita pieniä katurikollisia hallinnassaan, kuten Purppuralohikäärmeet. Pian hänen valtakautensa kuitenkin sai jälleen mutkia matkaan, kun Hamato Yoshin lemmikirotta oli vuosia aikaisemmin muuntautunut viemärissä Utromien kehittämän mönjän vuoksi mutanttirotaksi ja samalla olivat myös neljä kilpikonnaa mutaatioituneet. Yoshin rotta sai nimekseen Tikku, joka opetti nuorille kilpikonnille ninjutsun salaisuuksia. Pian heidän tunnettiin yhdessä nimellä Turtlesit, jotka muutaman vuoden aikana kykenivät kukistamaan Silppurin valtakauden ja saivat myös selville heidän Silppurinsa olevan todellisuudessa Utromien pahin rikollinen Ch'rell.


title: Silppuri (sarjakuvahahmo)

text: Ensimmäisessä elokuvassa vuonna 1990 Silppuri matkasi New Yorkiin, kun hänen ja Hamato Yoshin rakastama nainen Tang Shen päätti lähteä Japanista New Yorkiin. Molemmat miehet pitivät naisesta paljon, mutta Yoshi ei suostunut tappelemaan Oroku Sakin alias Silppurin kanssa vaan matkasi naisen mukana Yhdysvaltoihin. Paikan päällä Silppuri murhasi Tang Shenin joka rakasti vain Yoshia ja myöhemmin väijyttämällä tappoi Hamato Yoshin, joka oli saapunut väsyneenä rakennustyömaaltaan. Yoshin lemmikkirotta Tikku karkasi tappelun aikana häkistään ja pääsi raapimaan Sakin naamaa. Sen vuoksi Saki huitaisi miekallaan pienen rotan korvasta palasen irti.


title: Silppuri (sarjakuvahahmo)

text: Myöhemmin Saki päätti manipuloida ongelmanuoria ja värvätä heidät Jalkaklaaniinsa opettaen heille ninjutsua sekä salamurhaamista. Heidän johtajanaan Saki päätti ottaa nimekseen Silppuri ja nousi pian New Yorkin tietoisuuteen pelottomana kulttijohtajana. Hänen oikean käden miehenään toimi Tatsu.


title: Silppuri (sarjakuvahahmo)

text: Kunnianhimoinen tutkivareportteri April O'Neil pääsi liian lähelle Jalkaklaanin tekemisiä, jonka myötä Silppuri käski miehiään tappamaan naisen. Se ei kuitenkaan onnistunut kun Raphael puuttui väliin ja hakkasi useita Jalkaklaanin ninjoja metrossa. Sittemmin Silppuri sai selville Turtleista ja käski siepata heidän oppi-isänsä Mestari Tikun. Tikun ollessa vankina hylätyssä varastorakennuksessa, Silppuri kovisteli rottaa saadakseen lisätietoa Turtleista ja heidän tekniikoistaan. Lopulta Silppuri päätti itse pysäyttää Turtlet alaistensa osoittauduttua avuttomiksi heitä vastaan.


title: Silppuri (sarjakuvahahmo)

text: Taistelu sai alkunsa New Yorkin talojen katolla, jossa Silppuri kykeni pitämään loitolla kaikki neljä Turtlea vaikka he kaikki hyökkäsivät yhdellä kertaa hänen kimppuunsa. Ainoastaan Leonardo kykeni hivenen haavoittamaan Silppurin oikeaa kättä. Silppuri kävi tilanteessa ylimieliseksi ja väitti heidän mestarinsa Tikun olevan kuollut, jolloin Leonardo suutuspäissään hyökkäsi kohti Silppuria, joka helpon oloisesti painoi Leonardon maahan ja meinasi tappaa hänet keihäällä. Tikku kuitenkin puuttui tilanteeseen ja paljasti menneisyyttään Silppurille kertoen hänelle saamastaan arvesta. Silppurin tajuttua kuka Tikku oli, hän otti naamarinsa pois ja ryntäsi kohti Tikkua keihään kanssa, jonka Tikku onnistui torjumaan. Tämän seurauksena Silppuri oli pudota rakennuksesta ja jäi roikkumaan sen reunalle keihään varassa. Tikun pitäessä kiinni keihäästä hän alkoi puhua kunniasta, mutta Silppuri yritti tappaa Tikun piilotetulla tikarillaan. Tikku päästikin saman tien irti keihäästä ja Silppuri putosi rakennuksen katolta alas suoraan roska-autoon. Casey Jones kävi vielä vetämässä roska-auton vivusta, jolloin Silppurin kypärä näkyi murskaantuvan muiden roskien sekaan ja kaikki olettivat Silppurin kuolleen.


title: Silppuri (sarjakuvahahmo)

text: Elokuvassa Silppuria näytteli James Saito ja hahmon äänenä toimi David McCharen.


title: Silppuri (sarjakuvahahmo)

text: Toisessa osassa hengissä selvinnyt Silppuri kaivautuu ulos roskakasasta ja alkaa jälleen terrorisoida New Yorkia jalkaklaanin avulla, tällä kerralla aikeinaan vain kosto kilpikonnille. Hän tekee professori Jordan Perryn ja mutageenin avulla kaksi mutanttia, Tokan ja Rahzarin, jotka ovat kuitenkin vauvoja mutta silti todella voimakkaita. Elokuvan lopussa Silppuri juo mutageenia ja muuttuu jättikokoiseksi Super Silppuriksi. Hän joutuu raivon valtaan ja tuhoaa laiturin, joka kuitenkin sortuu hänen itsensä päälle jolloin hän kuolee lopullisesti.


title: Silppuri (sarjakuvahahmo)

text: Jatko-osassa Silppurin äänenä jatkoi David McCharen ja uutena näyttelijänä toimi François Chau. Super Silppurin haarniskassa näyttäytyi tosielämässäkin huomattavan suurikokoinen showpainija Kevin Nash.


title: Silppuri (sarjakuvahahmo)

text: Sarjan uusimmassa osassa Silppuria ei varsinaisesti nähdä mutta tämän kuva vilahtaa alussa ja lopussa Karai sanoo Turtleseille että nämä tulevat näkemään tutut kasvot menneisyydestään, tarkoittaen tällä luultavasti Silppuria.


title: Silppuri (sarjakuvahahmo)

text: Vuoden 2014 "Teenage Mutant Ninja Turtles" -elokuvassa Silppurin oli alun perin tarkoitus olla Japanin kulttuuriin kiintynyt amerikkalainen liikemies Eric Sacks, mutta elokuvan lopullisessa versiossa Eric Sacks ja Silppuri olivat muutettu erillisiksi hahmoiksi. Silppuri oli japanilainen ninjamestari, jonka oikeaa nimeä ei tiedetty (mutta jatko-osassa selvisi että, hänen oikea nimi on Oroku Saki) ja jolla oli kalju pää sekä arpeutuneet kasvot. Eric Sacksia näyttelee William Fichtner ja Silppuria Tohoru Masamune.


title: Silppuri (sarjakuvahahmo)

text: Eric Sacks oli Japanissa syntynyt mies, jonka isä kuoli Vietnamin sodassa. Tämän jälkeen Silppuri, löysi Sacksin ja adoptoi hänet. Vuosia myöhemmin Sacks alkoi työskennellä "Renesanssiprojektissa" April O’Neilin isän sekä Baxter Stockmanin kanssa kehittämässä "mutageeniä", jolla voisi parantaa vakavia sairauksia. Mutageeniä oli testattu Aprilin neljällä lemmikkikilpikonnalla (Leonardo, Donatello, Raphael ja Michelangelo) sekä rotalla nimeltä Tikku. Todellisuudessa Sacks ja Silppuri aikoivat levittää New Yorkiin vaarallisen viruksen ja ansaita suuria määriä rahaa myymällä mutageeniä lääkkeenä siihen, jotta ennen pitkää saisivat koko kaupungin oman valtansa alle. Tohtori O’Neil kuitenkin huomasi Sacksin petoksen. Hän tuhosi laboratorion ja ruiskutti jäljelle jääneen mutageenin kilpikonniin ja Tikkuun, ennen kuin joutui itse Sacksin murhaamaksi. April puolestaan pelasti eläimet päästämällä ne viemäriin, mutta pysyi itse tietämättömänä Sacksin todellisesta luonteesta.


title: Silppuri (sarjakuvahahmo)

text: 15 vuoden ajan Silppuri ja Sacks lähettivät kenttäkomentaja Karain sekä joukon Jalkasotilaita tekemään kemikaaliryöstöjä voidaakseen luoda mutageenin uudelleen. Yritykset kuitenkin epäonnistuivat, koska neljä tuntematonta olentoa olivat hyökänneet sotilaiden kimppuun ja estäneet osan ryöstöyrityksistä. Kun Kanava 6:sta potkut saanut April sai selville olentojen olevan "Renesanssiprojektin" kilpikonnat ja kertoi niistä Sacksille, Jalkaklaani sai uuden mahdollisuuden mutageenin saamiseksi.


title: Silppuri (sarjakuvahahmo)

text: Sacks oli antanut Aprilille käyntikorttinsa, jonka avulla Jalkaklaani saisi jäljitettyä kilpikonnien ja Tikun olinpaikan. Sitten hän antoi adoptioisälleen käyttöön uuden kyberneettisillä lisälaitteilla varustetun samuraihaarniskan, joka yllään Silppuri itse johti hyökkäystä kilpikonnien luolaan. Silppuri haavoittaa vakavasti Tikkua ja saa kätyreineen vangittua kaikki muut kilpikonnat paitsi Raphaelin. Arpilin sekä Vern Fenwickin avulla Raphael sai veljensä vapautettua. Mutta tätä ennen Sacks oli saanut eristettyä heistä mutageeniä, joka mukanaan hän ja Silppuri lähtivät Sacks Towerin huipulle valmistautumaan viruksen levittämiseen.


title: Silppuri (sarjakuvahahmo)

text: Sacks Towerissa April ja Vern onnistuivat viemään mutageenin ja tyrmäämään Sacksin tajutomaksi. Katolla kilpikonnat taistelivat Silppuria vastaan. Sitten April saapui apuun ja kilpikonnien avulla hän tönäisi Silppurin alas. Silppuri selvisi pudotuksesta, mutta poliisit pidättivät hänet.


title: Silppuri (sarjakuvahahmo)

text: Vuonna 2016 ilmestyneessä jatko-osassa, "", Silppuria näyttelee Brian Tee.Silppuri oli listattu sijalle 39 vuonna 2009 IGN-sivuston laatimassa sata suurinta sarjakuvarikollista kautta aikain.


title: Turkki olympialaisissa

text: Turkki osallistui olympialaisiin ensimmäisen kerran Lontoon 1908 kesäolympialaisissa. Se on saavuttanut kaikkiaan 82 olympiamitalia ja on olympialaisten mitalitilastossa sijalla 29.


title: Turkki olympialaisissa

text: Turkki on saavuttanut olympiamitaleja kuudessa eri urheilumuodossa (seitsemässä, jos kreikkalais-roomalainen paini ja vapaapaini lasketaan erikseen). Suurimmat menestyksensä se on saavuttanut painissa ja painonnostossa. Maan ensimmäinen olympiavoittaja oli painija Yaşar Erkan, joka voitti kultaa Berliinin 1936 olympialaisten kreikkalais-roomalaisen painin höyhensarjassa (alle 61 kg). Kolmeen olympiavoittoon ovat yltäneet painonnostajat Naim Süleymanoğlu ja Halil Mutlu.


title: Iran olympialaisissa

text: Iran osallistui olympialaisiin ensimmäisen kerran vuoden 1900 kesäolympialaisissa, jolloin maata edusti yksi miekkailija. Tämän jälkeen maa osallistui olympialaisiin seuraavan kerran vuoden 1948 Lontoon kesäolympialaisissa, joissa se saavutti myös ensimmäisen mitalinsa.


title: Iran olympialaisissa

text: Iranin menestykseimmät olympialajit ovat paini, painonnosto ja taekwondo, mistä se on saanut kaikki olympiamitalinsa. Maan ensimmäinen olympiavoittaja oli painija Emamali Habibi, joka voitti kultaa Melbournen 1956 olympialaisten vapaapainin kevytsarjassa (alle 67 kg). Maan menestyksekkäimmät olympiaurheiljat ovat kahteen olympiavoittoon ovat yltäneet painonnostaja Hossein Reza Zadeh (vuosina 2000 ja 2004) ja taekwondoin Hadi Saei (vuosina 2004 ja 2008).


title: Kaarlo Viljanen

text: Kaarlo Ilmari Viljanen (2. syyskuuta 1893 Helsinki – 24. huhtikuuta 1942 Maaselänkannas Suurlahti) oli suomalainen jääkärikenraalimajuri. Hänen vanhempansa olivat maalarimestari Kaarlo Viljanen ja Fanny Alina Kristolin. Hänet vihittiin avioliittoon vuonna 1921 musiikinopettaja Siiri Margit Elisabet Enquistin kanssa.


title: Kaarlo Viljanen

text: Viljanen suoritti yksityisesti seitsemännen luokan Viipurin reaalilyseossa vuonna 1921 ja kävi hyökkäysvaunukurssin vuonna 1922 sekä Sotakorkeakoulun komentajakurssin vuonna 1928. Taistelukoulun orientoivan kurssin hän suoritti vuonna 1930 ja piiripäälliköiden huoltokurssin vuonna 1932 sekä piiripäälliköiden täydennyskurssin vuonna 1937, joka pidettiin Suojeluskuntain päällystökoulussa.


title: Kaarlo Viljanen

text: Viljanen työskenteli koristemaalarina ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 12. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän haavoittui lievästi Riianlahden rannikkoasemissa 23. syyskuuta 1916. Rintamakomennuksensa jälkeen hän suoritti vuonna 1917 Polangenissa järjestetyn erikoiskurssin (pommarikurssi).


title: Kaarlo Viljanen

text: Jääkärikoulutuksesta takaisin Suomeen Viljanen saapui aselaiva S/S Equityllä Merikarvialle joulukuussa 1917.


title: Kaarlo Viljanen

text: Paluu tapahtui jääkäreiden etukomennuskunta 3:n mukana, josta lähdettiin matkaan 2. joulukuuta 1917 ja siihen kuuluivat Gewehrführer Kaarlo Viljasen lisäksi Gewehrführerit: Bertel Petrelius myöh. Pertamo, Volter Asplund ja Kaarlo Kaarlonen, Hilfsgewehrführerit: Viljo Brander myöh. Paloheimo, Hans Nehrman, Pekka Heikka, Onni Purhonen ja Aarne Salminen, sekä jääkärit: Yrjö Väinönheimo, Lauri Pelkonen, Nestori Karhula, Urho Sihvonen, Toivo Pursiainen, Juhana Vakkilainen, Matti Yrjö Välikangas, Albert Rosenholm, Vilho Korte, Otto Nenonen, Lauri Rantasalo, Karl Bror Felix Dikert, Johan Benjamin Jauhiainen ja sähköttäjänä Karl Edvard Nyström.


title: Kaarlo Viljanen

text: Komennuskunnan päästyä maihin Viljanen lähetettiin kouluttamaan satakuntalaisia suojeluskuntajoukkoja, mutta tämä tehtävä peruttiin ja hänet määrättiin Suomen sisällissotaa käyvään Valkoiseen armeijaan 26. joulukuuta 1917 opettajaksi Vimpelin sotakouluun, mistä hän siirtyi koulun siirron myötä 23. tammikuuta 1918 samoihin tehtäviin juuri perustettuun Vöyrin sotakouluun. Hän toimi päällikkönä Vöyrin koulun 4. komppaniassa ja osallistui sen johtajana venäläisten aseistariisumiseen Ylistarossa ja Ilmajoella sekä taisteluihin Kristiinassa, Vilppulassa, Paarlammilla, Yli- ja Alipohjassa, Pekkalassa, Vaskivedellä, Kurussa, Aitolahdella ja Tampereella.


title: Kaarlo Viljanen

text: Viljanen palveli sisällissodan päätyttyä komppanianpäällikkönä Vöyrin koulussa Helsingissä, josta hänet siirrettiin 18. heinäkuuta 1918 Karjalan kaartin rykmenttiin ja sijoitettiin 21. heinäkuuta 1918 alkaen rykmentin konekivääriupseeriksi ja 10. maaliskuuta 1919 alkaen 1. konekiväärikomppanian päälliköksi. Ensimmäisen pataljoonan komentajaksi hänet nimitettiin 6. elokuuta 1920, mutta siirrettiin takaisin 1. konekiväärikomppanian päälliköksi 3. marraskuuta 1920. Ensimmäisen pataljoonan komentajaksi hän palasi 28. toukokuuta 1921. Rykmentin komentajan apulaisena hän toimi 31. elokuuta 1927 alkaen.


title: Kaarlo Viljanen

text: Hänet komennettiin 27. kesäkuuta 1932 hoitamaan Etelä-Hämeen suojeluskuntapiirin päällikön virkaa, mistä tehtävästä hänet siirrettiin 26. lokakuuta 1932 Suojeluskuntain yliesikunnan koulutusosaston päälliköksi, mihin virkaan hänet nimitettiin 27. marraskuuta 1933.


title: Kaarlo Viljanen

text: Viljanen osallistui talvisotaan aluksi Osasto Pajarin komentajan apulaisena ja myöhemmin Erillis-osasto Viljasen (Er.P 112) komentajana osallistuen taisteluihin Ägläjärvellä, Aittojoella ja Ilomantsissa. Välirauhan aikana hän toimi Jalkaväkirykmentti 16:n komentajana ja Hämeen sotilasläänin esikunnassa Salpausselän sotilasläänin komentajana. Jatkossodan puhjettua hänet komennettiin 4. divisioonan komentajaksi ja johdatti divisioonansa taisteluihin Karjalankannaksella ja Itä-Karjalassa, missä hän koki kohtalonsa Maaselän Suurlahdessa kävelemällä upseerisaattueessa omaan miinakenttään. Hän menehtyi haavoihinsa matkalla 33. kenttäsairaalaan. Hänet ylennettiin kaatumispäivänään kenraalimajuriksi. Kuollessaan hän oli kirjoilla Kouvolassa, mutta hänet haudattiin Hämeenlinnaan.


title: Kaarlo Viljanen

text: Viljanen toimi Karjalan kaartin rykmentin kunnianeuvoston puheenjohtajana vuosina 1920 ja 1923–1927 ja 3. divisioonan kunniatuomioistuimen jäsenenä vuosina 1925–1927 sekä Viipurin kaupunginvaltuuston jäsenenä vuosina 1931–1932. Hämeenlinnan kaupunginvaltuuston jäsenenä hän toimi vuonna 1937.


title: Thaimaa olympialaisissa

text: Thaimaa osallistui olympialaisiin ensimmäisen kerran Helsingin 1952 kesäolympialaisissa. Thaimaa on saavuttanut olympiamitaleja nyrkkeilyssä, painonnostossa ja taekwondossa.


title: Nürnbergin puoluepäivät

text: Nürnbergin puoluepäivät (, vuodesta 1933 "Reichsparteitag") olivat Saksan kansallissosialistisen työväenpuolueen puoluekokouksia, joita järjestettiin vuosien 1923–1938 välisenä aikana. Puoluepäivillä pidettiin puheita, järjestettiin marsseja ja tarjottiin näytöksiä, joiden tarkoitus oli tehdä vaikutus kotimaiseen yleisöön ja ulkomaisiin vierailijoihin sekä antaa kuva kansallissosialistisen puolueen ja sen johtajan Adolf Hitlerin voimasta ja vaikutusvallasta. Natsien valtaannousun jälkeen 1933 tapahtumasta oli tarkoitus tehdä jokavuotinen, mutta vuoden 1938 puoluepäivä jäi viimeiseksi. Seuraavaksi vuodeksi suunniteltu kokous peruttiin lyhyellä varoitusajalla. ”Rauhan puoluepäiväksi” nimetty tapahtuma oli aiottu järjestää 1. syyskuuta, päivänä jolloin Saksa aloitti toisen maailmansodan hyökkäämällä Puolaan.


title: Nürnbergin puoluepäivät

text: Ensimmäiset kansallissosialistisen puolueen puoluepäivät pidettiin 1923 Münchenissä ja Nürnbergissä sekä vuonna 1926 Weimarissa. Vuodesta 1927 ne järjestettiin aina Nürnbergissä. München oli toiminut natsipuolueen synnyinsijana, mutta Nürnberg valittiin kokouskäyttöön käytännön syistä: Se sijaitsi keskellä Saksaa ja sieltä löytyivät sopivan suuret tilat joukkokokouksille. Kaupungin poliisikin suhtautui natsipuolueeseen myönteisesti jo kauan ennen Hitlerin valtaannousua. Vuoden 1933 jälkeen tilaisuus järjestettiin syyskuun alkupuoliskolla nimikkeen "Reichsparteitage des deutschen Volkes" (Valtakunnalliset Saksan kansan puoluepäivät), jonka tarkoitus oli symboloida saksalaisten ja natsipuolueen yhtenäisyyttä. Puoluepäivien osallistujamäärä kasvoi vuosi vuodelta yltäen lopulta noin 1-1,5 miljoonaan henkilöön.


title: Nürnbergin puoluepäivät

text: Jokaisella kokouksella oli oma teemansa. Nimen tarkoitus oli sitoa puoluepäivä ajankohtaisiin puolueellisiin ja valtakunnallisiin tapahtumiin:Puoluepäivien keskeisin hahmo oli Adolf Hitler. Vielä vuoden 1933 puoluepäivillä Hitler esiintyi puoluepäivillä yhdessä Ernst Röhmin kanssa, mutta seuraavana vuonna Röhm oli jo teloitettu. Hitler nautti lähes uskonnollisesta palvonnasta. Väkijoukot kerääntyivät kuuntelemaan Hitlerin puheita, vannomaan tälle uskollisuuttaan ja marssimaan tämän edessä. Puhuttiin jopa "Führerwetteristä", hyvästä säästä joka tuntui seuraavan Hitleriä ulkoilmajuhlallisuuksiin.


title: Nürnbergin puoluepäivät

text: Marssit olivat tärkeä osa puoluepäiviä. Niissä esiteltiin useiden eri natsijärjestöjen kuten Wehrmacht, SS, SA, Reichsarbeitsdienst ja Hitler-Jugend muodostelmia ja joukkomarsseja. Myös kansallissosialistiset naisjärjestöt pitivät omat juhlansa Nürnbergin puoluepäivien yhteydessä.


title: Indonesia olympialaisissa

text: Indonesia osallistui olympialaisiin ensimmäisen kerran Helsingin 1952 kesäolympialaisissa. Maan menestyksekkäin olympialaji on sulkapallo. Talviolympialaisiin Indonesia ei ole osallistunut.


title: M/T Stena Primorsk

text: M/T Stena Primorsk () on ruotsalaisen Concordia Maritimen omistama öljytankkeri. Alus on rakennettu vuonna 2006 Brodosplit Shipyardin telakalla Splitissä, Kroatiassa. Kuollutta painoa "Stena Primorskilla" on 65 079 tonnia, ja jääluokitus on 1B. "Stena Primorskin" öljykapasiteetti on 65 000 tonnia. Alus on rekisteröity Ruotsin lipun alle, ja sen kotisatama on Göteborg.


title: M/T Stena Primorsk

text: "Stena Primorsk" on poikkeuksellinen, sillä se on suhteessa normaalia leveämpi. Siinä on kahdet peräsimet ja kaksoispohja. Väyläturvallisuus on haluttu "Stena Primorskissa" viedä mahdollisimman pitkälle.


title: M/T Stena Primorsk

text: "Stena Primorskin" sisaraluksia ovat M/T "Stena Provence", M/T "Stena Paris", M/T "Stena Performance", M/T "Stena Perros", M/T "Stena President", M/T "Stena Progress", M/T "Stena Penguin", M/T "Stena Polaris" ja M/T "Stena Premium".


title: M/T Stena Primorsk

text: 10. toukokuuta 2006 alus luovutettiin CM P-Max III Ltd:n (Concordia Maritime) omistukseen, joka rekisteröi aluksen Bermudan lipun alle. Kotisatamaksi tuli Hamilton. Kesäkuussa laiva aikarahdattiin kymmeneksi vuodeksi venäläisen logistiikkayhtiö Progetran liikenteeseen. Tämän jälkeen laiva siirtyi Ruotsin lipun alle, ja kotisatamaksi tuli Göteborg. 9. kesäkuuta Ruotsin kuningatar Silvia kastoi aluksen.


title: Luettelo Suomen lähiöistä

text: Lähiö tarkoittaa kiinteästä kaupunkirakenteesta erilleen rakennettua asuntoaluetta, joka on riippuvainen varsinaisesta kaupungista ja sen työpaikoista, palveluista ja joukkoliikenteestä. Tässä artikkelissa on lueteltu Suomessa sijaitsevia lähiöitä. Lähiöt on lueteltu kunnan nimen mukaisessa aakkosjärjestyksessä.


title: Luettelo Suomen lähiöistä

text: Tutkimuksissa lähiöitä on määritelty niiden syntyhistorian kautta: lähiöitä ovat kerrostalovaltaiset asuinalueet, joita on toteutettu toisen maailmansodan jälkeen Suomeen tuodun lähiöperiaatteen sovelluksina. Lähiöihin liittyy myös olennaisesti suomalaisen yhteiskunnan sodanjälkeinen kehitys, sillä suomalainen lähiö liitetään ”ajatuksellisesti aluerakentamiseen, rationalisointiin ja standardointiin sekä elementtirakentamiseen”. Lähiön määritelmää on kutsuttu yleiseksi ja epätarkaksi.


title: Luettelo Suomen lähiöistä

text: Näin yleisessä määrittelyssä ongelmallista on se, että eri aikoina ja erikokoisina rakennetut alueet eroavat toisistaan huomattavasti. Lähiötä käytetään myös symbolisena kategoriana: lähiöksi saatetaan helpommin mieltää tietyt alueet, kuten Kontula ja Jakomäki, kuin vauraammat asuinalueet, kuten Oulunkylä ja Kulosaari.


title: Luettelo Suomen lähiöistä

text: Lähiöitä on rakennettu Suomeen hyvin erityyppisille alueille: ei vain suurimpiin kaupunkeihin vaan myös pienemmille paikkakunnille. Yhteensä lähiöitä on noin 50 kaupungissa, ja niiden määräksi on arveltu 270–290 tai jopa 350–450. Lähiöiden väestöpohjan kehityksestä ei ole tehty koko maata kattavaa tutkimusta sitten 1980- ja 1990-luvuilla julkaistujen ympäristöministeriön lähiöselvitysten. Ei ole myöskään selvitetty valtakunnallisesti, missä lähiöt sijaitsevat tai kuinka paljon niissä on asukkaita. Asuntomääräksi on arvioitu noin 400 000, joista 320 000 on kerrostaloasuntoja.


title: Luettelo Suomen lähiöistä

text:
Seuraava lähiöluettelo perustuu vuonna 1990 ilmestyneeseen "Suomen lähiöt" -julkaisuun, jonka lopussa liitteissä on luettelo lähiöistä kunnittain. Julkaisun taustalla on osalle kunnista lähetetty kyselytutkimus lähiöistä, jotka on rakennettu 1950–1980-lukujen aikana.Itäkeskus
Vartiokylä
TammisaloJyväskylän maalaiskunta on nykyään osa Jyväskylän kaupunkia.
Lohjan kunta on nykyään osa Lohjan kaupunkia.Porvoon maalaiskunta on nykyään osa Porvoon kaupunkia.
Kuusankoski on nykyään osa Kouvolan kaupunkia.Turussa on erään lähteen mukaan seuraavat lähiöt:
Myös Jäkärlää on sanottu lähiöksi.


title: Malesia olympialaisissa

text: Malesia osallistui olympialaisiin ensimmäisen kerran vuoden 1956 Melbournen kesäolympialaisissa. Vuosien 1956 ja 1960 olympialaisissa maa oli vielä Malaijan liittovaltio. Maa muuttui Malesiaksi vuonna 1963, kun Singapore liittyi lyhytaikaiseen valtioliittoon. Talviolympialaisiin Malesia osallistui ensimmäisen kerran Pyeongchangissa 2018.


title: Malesia olympialaisissa

text: Malesialaisurheilijat eivät ole saavuttaneet olympiakultamitaleita. Maan menestyksekkäin laji olympialaisissa on sulkapallo, mistä se on saanut suurimman osan saavuttamistaan olympiamitalisijoista. Maan menestyksekkäin olympiaurheilija on sulkapalloilija Lee Chong Wei, joka on saavuttanut kolme hopeasijaa.


title: Pakistan olympialaisissa

text: Pakistan osallistui olympialaisiin ensimmäisen kerran Lontoon 1948 kesäolympialaisissa. Pakistan on saavuttanut olympiamitaleja kolmessa eri urheilumuodossa. Ainoat olympiavoittonsa se on saavuttanut maahockeyssa. Sen ainoat henkilökohtaisten lajien mitalistit ovat Roomassa 1960 pronssia saanut vapaapainija Muhammed Bashir ja Soulissa 1988 pronssia saanut nyrkkeilijä Hussain Shah Syed.


title: Intia olympialaisissa

text: Intia osallistui olympialaisiin ensimmäisen kerran Pariisin 1900 kesäolympialaisissa, joissa maan ainoa urheilija, pikajuoksija Norman Pritchard saavutti kaksi hopeamitalia. Olympiahistorioitsijat ovat hyväksyneet, että Pariisin kisojen mitalit lasketaan Intialle, vaikka maa ei ollut silloin itsenäinen. Maan olympiakomitea perustettiin vuonna 1927.


title: Intia olympialaisissa

text: Maahockey on Intian menestyksekkäin olympialaji, Intian maahockeymaajoukkue on maahockeyssä kaikkien aikojen menestynein. Maahockeymaajoukkue on voittanut olympiakultaa kahdeksan kertaa. Ensimmäinen ja toistaiseksi ainoa henkilökohtaisen lajin olympiakullan voittaja on Pekingissä 2008 10 metrin ilmakivääriammunnan kultaa voittanut Abhinav Bindra.


title: Intia olympialaisissa

text: Talviolympialaisiin Intia lähetti urheilijoita ensimmäistä kertaa vuonna 1964. Vuodesta 1998 lähtien se on osallistunut talvikisoihin joka kerta.


title: Israel olympialaisissa

text: Israel osallistui olympialaisiin ensimmäisen kerran Helsingin 1952 kesäolympialaisissa. Talviolympialaisiin se osallistui ensimmäistä kertaa Lillehammerissa 1994.


title: Israel olympialaisissa

text: Israel on saavuttanut olympiamitaleja kolmessa eri urheilumuodossa, menestynein se on purjehduksessa ja judossa. Maan ainoa olympiavoittaja on purjelautailun kultaa Ateenan 2004 olympialaisissa voittanut Gal Fridman.


title: Francisco Lázaro

text: Francisco Lázaro (21. tammikuuta 1891 – 15. heinäkuuta 1912) oli portugalilainen kestävyysjuoksija, joka menehtyi maratonjuoksun rasituksiin Tukholman olympialaisissa vuonna 1912.


title: Francisco Lázaro

text: Tukholman olympialaisten maratonjuoksu (40,2 km) juostiin 14. heinäkuuta kello 13.45 alkaen. Kilpailu juostiin hyvin helteisissä olosuhteissa. Juoksun loppupuoliskolla, 30 kilometrin kohdalla auringonpistoksesta ja lämpöhalvauksesta kärsinyt Lázaro hoiperteli ja kaatuili useaan otteeseen, mutta jatkoi kuitenkin aina matkaansa. Lopulta hän kaatui eikä enää noussut ylös. Lähes välittömästi hänen luokseen tuli lääkäri ja myöhemmin kaksi lisää. Kello 17.30 hänet toimitettiin sairaalaan, jossa hänen ruumiinlämmökseen mitattiin peräti 41,2 °C. Hoidosta huolimatta hän kuoli seuraavana aamuna kuuden aikaan. Kilpailua edeltävänä päivänä jokaiselle osanottajalle oli suoritettu lääkärintarkastus, eikä tuolloin Lázaron terveydentilassa ollut huomattu mitään vikaa.


title: Libanon olympialaisissa

text: Libanon osallistui olympialaisiin ensimmäisen kerran Sankt Moritzin 1948 talviolympialaisissa. Maa on saavuttanut yhteensä neljä olympiamitalia, Helsingin 1952 olympialaisissa hopeaa sai painija Zakaria Chihab ja pronssia painija Khalil Taha. Münchenin 1972 olympialaisissa hopeaa saavutti painonnostaja Mohamed Tarabulsi. Moskovan 1980 olympialaisissa pronssille ylsi painija Hassan Bechara.


title: Syyria olympialaisissa

text: Syyria osallistui olympialaisiin ensimmäisen kerran Lontoon vuoden 1948 kesäolympialaisissa. Seuraavan kerran se oli mukana vasta 20 vuotta myöhemmin, Méxicon vuoden 1968 kesäolympialaisissa. Tällä välillä Syyria ja Egypti muodostivat Yhdistyneen arabitasavallan valtioliiton, joka edusti olympialaisissa molempia maita. Ei ole tiedossa osallistuiko Arabitasavallan olympiajoukkueessa koskaan syyrialaisia urheilijoita. Talviolympialaisiin Syyria ei ole osallistunut.


title: Syyria olympialaisissa

text: Syyria on saavuttanut olympiamitaleja kolmessa eri urheilumuodossa. Sen ensimmäinen mitalisti oli Los Angelesin 1984 olympialaisissa hopeaa saavuttanut vapaapainija Joseph Atiyeh. Maan ensimmäinen olympiavoittaja oli Atlantan 1996 olympialaisissa seitsenottelun voittanut yleisurheilija Ghada Šu’a’. Maan kolmas olympiamitalisti on Ateenan 2004 olympialaisissa pronssille yltänyt nyrkkeilijä Naser Al Shami.


title: Ylioppilasteatteriliitto SYTY

text: Ylioppilasteatteriliitto SYTY ry toimii Suomen ylioppilasteatterien ja ylioppilasteatterihenkisten teatterien valtakunnallisena kattojärjestönä. Jäsenteattereita liitossa on 14 ja näkyvin osa liiton toiminnasta on vuosittain järjestettävä ylioppilasteatterifestivaali. Lisäksi liitto tarjoaa jäsenilleen muun muassa erilaisia koulutustapahtumia.


title: Ylioppilasteatteriliitto SYTY

text: Liiton hallitukseen kuuluu yleensä edustaja kaikista Suomen ylioppilasteattereista. Liiton koulutukset ja hallituksen kokoukset toimivat foorumina, jossa eri puolilla maata toimivien ylioppilasteattereiden edustajat kokoontuvat ja muiden asioiden ohella vaihtavat näkemyksiään niin teatteritaiteellisista näkemyksistään kuin myös käytännön asioiden hoitamisesta ylioppilasteattereissa. Ylioppilasteatteriliitto SYTY ry on myös Suomen Harrastajateatteriliitto ry:n jäsenjärjestö.


title: Ylioppilasteatteriliitto SYTY

text: Liitto on perustettu vuonna 1998 jatkamaan vuonna 1968 perustetun Suomen Ylioppilasteatteriliitto SYTL:n toimintaa.


title: Ylioppilasteatteriliitto SYTY

text: Puheenjohtajana toimi vuodesta 2015 alkaen Salla Rantanen, joka on aiemmin toiminut Joensuun ylioppilasteatterissa ja Sytyn hallituksessa. Vuoden 2016 alussa puheenjohtajana aloitti Henna Kauppinen, joka on toiminut Vaasan ylioppilasteatteri Rampin johtokunnassa, Kellariteatterin jäsenenä ja SYTY ry:n varajäsenenä. Vuonna 2018 puheenjohtajana aloitti Senja Raappana


title: Ylioppilasteatteriliitto SYTY

text: Vuoden 2015 ylioppilasteatterifestivaali järjestettiin 10.-12.4.2015, vuoden 2016 festivaalit Kuopiossa 15.-17.4.2016, vuoden 2017 Porissa 21.-23.4.2017 ja vuoden 2018 festivaalit järjestetään Joensuussa 20.-22.4.2018.


title: Tekninen piirtäminen

text: Tekninen piirtäminen eli tekninen piirustus on jonkin idean esittämistä piirustusten ja kaavioiden avulla suunnitelmana, jonka avulla idea voidaan toteuttaa. Teknistä piirtämistä käytetään työmenetelmänä useilla tekniikan aloilla, ja se jakaantuu esimerkiksi seuraaviin: talonrakennus ja arkkitehtisuunnittelu, koneenpiirustus, LVIS-suunnittelu, yhdyskuntatekniset piirustukset.


title: Tekninen piirtäminen

text: Perinteisen käsin piirtämisen sijasta käytetään nykyisin lähes pelkästään tietokoneavusteisesta suunnittelua. Samalla pelkän piirtämisen sijasta on monilla tekniikan aloilla siirrytty suunnittelukohteen kolmiulotteiseen mallintamiseen. Piirustuksia ei välttämättä tuoteta lainkaan, tai ne voidaan useissa suunnitteluohjelmistoissa luoda mallista lähes automaattisesti kuvantojen projektiosuuntien määrittämisen jälkeen.


title: Tekninen piirtäminen

text: Teknisiä piirustuksia kuitenkin tarvitaan, koska asioiden esittäminen ei yleensä onnistu puhumalla tai kirjoittamalla eikä nykyaikaista tekniikkaa pysty toteuttamaan ilman piirustuksia. Piirustusten on oltava yksikäsitteisiä ja selviä, ettei niitä pysty tulkitsemaan väärin tai ettei piirustusvirheen takia lopputuloksestakin tule virheellinen. Piirustuksen luettavuuden pitää säilyä myös kopioissa, koska useimmiten käytetään niitä eikä originaaleja. Myös tekstien pitää olla selkeitä ja yksikäsitteisiä.


title: Tekninen piirtäminen

text: Eri alojen suunnittelijat, esimerkiksi insinöörit ja arkkitehdit ovat perinteisesti hallinneet teknisen piirustuksen menetelmät ja yleensä kohteita suunnitellessaan tuottaneet itse myös piirustuksia. Myös piirustusten lukijoiden eli työn toteuttajien on osattava lukea piirustuksia.


title: Tekninen piirtäminen

text: Vain piirustusten tuottamiseen keskittyvissä tehtävissä Suomessa käytettiin ammattinimikkeenä aikaisemmin usein termiä "piirtäjä" tai esimerkiksi "rakennuspiirtäjä". Nykyisin vastaavaan tehtävään yleinen ammattinimike on "suunnitteluassistentti", jonka perustutkinnon voi suorittaa ammattikoulussa. Lisäksi jotkin aikuisoppilaitokset järjestävät teknisen piirtäjän ammattitutkintoon liittyvää opetusta. Opetus perustuu nykyisin tietokoneavusteiseen suunnitteluun.


title: Tekninen piirtäminen

text: Kappale esitetään piirustuksissa erityyppisinä kaksiulotteisina kuvauksina, "kuvantoina". Kuvaustapoja on kolmea päätyyppiä: yhdensuuntaisprojektio, perspektiivi ja kaaviomaiset kuvaukset. Yhdensuuntaisprojektio voi olla koordinaattiakseleiden suhteen vino tai niiden suuntainen eli ortografinen projektio. Ortograafiset projektiot puolestaan voivat olla yhdensuuntaisia tasoprojektiota tai aksonometrisia projektioita.


title: Tekninen piirtäminen

text: Ortografiset yhdensuuntaiset tasoprojektiot ovat yleisin kuvaustapa. Niitä ovat muun muassa kone-, asema-, pohja-, leikkaus- ja julkisivupiirustukset. Aksonometrisiä projektioita käytetään, kun suunnittelukohteesta halutaan antaa kolmiulotteinen vaikutelma. Kaaviomaisella esityksellä voidaan puolestaan esittää selkeästi ja yksinkertaisesti esimerkiksi jonkin koneen toimintaperiaate, sähkökaapeleiden kulku keskusten välillä, tai palo-osastoinnin jako.


title: Tekninen piirtäminen

text: Riippuu toteutettavasta kohteesta ja tehtävästä, millaisia piirroksia tarvitaan. Esimerkiksi rakennuslupaa haettaessa hakemukseen liitetään asemapiirros tontista sekä rakennuksen pohja-, julkisivu- ja leikkauspiirustukset. Suomessa käytettävät viralliset piirustukset ovat pystysuuntaisen A4-paperin kerrannaisia.


title: Tekninen piirtäminen

text: Luonnos merkitsee suunnittelussa luonnospiirustusta tai suunnitteluvaihetta. Suunnittelua aloitettaessa piirretään usein ensin luonnoksia käsivaraisesti eli ilman viivoittimia tai tietokonetta. Myöhemmin luonnoksia tarkennetaan ja siirrytään viivoitin- tai tietokonetyöskentelyyn. Luonnospiirustukset eivät informaatiotasoltaan ole yhtä kattavia kuin esimerkiksi myöhemmät pääpiirustukset. Luonnosten perusteella piirretään tarkemmat piirustukset.


title: Tekninen piirtäminen

text: Luonnos merkitsee myös erityistä suunnitteluvaihetta, jossa luonnospiirustukset luodaan. Luonnospiirustusvaihe jakaantuu kahteen osaan: ehdotuspiirustukset (L1) ja luonnospiirustukset (L2). Luonnospiirustuksia seuraa vaihe, jossa tuotetaan alustavat tekniset suunnitelmat.


title: Tekninen piirtäminen

text: Asemapiirros esittää rakennuspaikan tietoja sekä ennen että jälkeen rakentamisen. Siinä ilmenee rakennuksen suhde rakennuspaikkaan, lähiympäristöön ja virallisiin määräyksiin. Esitettäviä asioita ovat muun muassa rakennusten sijainti ja koko, istutukset, pysäköintipaikat, maaston korkeussuhteet ja mahdolliseen asemakaavaan liittyvät merkinnät.


title: Tekninen piirtäminen

text: Leikkauspiirroksia käytetään esittämään asioita, jotka eivät muuten näkyisi piirustuksessa. Rakennussuunnittelussa niiden avulla esitetään esimerkiksi rakennusten sisätiloja ja rakenteita. Samoin korkeussuhteet selviävät useimmiten juuri leikkauspiirustuksesta. Yleensä leikkauspiirustus esittää kohteen pystysuoraan leikattuna. Puolileikkauksessa leikataan kohde vain puoliksi. Leikkauskohta voidaan merkitä ohuella 45 asteen kulmassa olevalla vinoviivoituksella, joka voidaan jättää merkitsemättä, jos osan leikkaaminen ei tuo lisäarvoa piirustukseen. Näkymättömissä olevat muodot voidaan myös esittää katkoviivalla, mutta monimutkaisissa rakenteissa katkoviivoja tulisi liikaa, joten niitä tulisi välttää ja siksi piirtää leikkauspiirustus, joka on yleensä selkeämpi.


title: Tekninen piirtäminen

text: Pohjapiirroksia käytetään talonrakennuksessa. Niissä on esitetty rakennus vaakasuuntaan leikattuna ja kuvista selviää yksinkertaisimmillaan vain tilajako, tarkimmillaan kaikki leikatut rakenteet. Pohjapiirrosten päälle voidaan liittää kaaviomaisena esityksenä esimerkiksi talotekniikkaan tai sisustukseen liittyviä piirroksia.


title: Tekninen piirtäminen

text: Peruselementtejä piirustuksissa ovat viivat, symbolit ja numerot. Symbolit ovat yhteisesti sovittuja piirustusmerkintöjä, jotka voivat olla standardoituja joko maakohtaisesti tai maailmanlaajuisesti. Niitä käytetään tuomaan kuviin yksinkertaisempaa esitystä silloin, kun ei ole tarkoituksenmukaista esittää piirustusten kohdetta luonnollisessa koossa. Tekniikan eri aloilla on käytössä erilaisia piirustussymboleita, peruselementit ja merkintätavat ovat yhteisiä. Kaikkiin piirustuksiin merkitään myös toteuttamiseen tarvittavia mittoja.


title: Tekninen piirtäminen

text: Piirustusten oikeaan alareunaan lisätään "nimiö", josta selviää muun muassa suunnittelun kohde, mittakaava, suunnittelijan nimi ja päivämäärä.


title: Tekninen piirtäminen

text: Vaikka teknisessä piirustuksessa perinteiset käsin piirtämisen välineet ovat pääosin syrjäytyneet tietokoneavusteiseen suunnitteluun siirryttäessä, niitä käytetään ajoittain, erityisesti luonnosteltaessa. Käsin piirretään useimmiten erilaisilla tussikynillä, joskus myös lyijykynällä. Apuna käytetään esimerkiksi harppia, erilaisia viivaimia ja mallineita. Käsin piirtämisessä käytetään paljon mallineita, koska ne nopeuttavat piirtämistyötä ja parantavat piirustuksen ulkoasua.


title: Tekninen piirtäminen

text: Nykyisin suurin osa lopullisista teknisistä piirustuksista toteutetaan tietokoneavusteisella suunnittelulla (, CAD). Tietokoneiden käyttö aloitettiin suunnittelun apuvälineenä 1980-luvulla. Tietokoneella voi tehdä sekä kaksi- että kolmiulotteisia kuvia. 3D-suunnittelu on lisääntynyt paljon ja joillakin tekniikan aloilla siitä on merkittävää hyötyä. Suurin osa piirtämisestä on silti edelleen kaksiulotteista, koska valmistajat tarvitsevat edelleen perinteisiä 2d-piirustuksia. Lisäksi piirustukset voi sijoittaa piirtäessä koordinaatistoon.


title: Tekninen piirtäminen

text: Yleisimpiä CAD-ohjelmia ovat AutoCAD ja MicroStation. Ohjelmiin on usein saatavissa lisäpaketteja tiettyjen alojen omaan erikoispiirtämiseen (esim. kaavoitus, konetekniikka).


title: Peter Hans Kolvenbach

text: Peter Hans Kolvenbach (30. marraskuuta 1928 Druten – 26. marraskuuta 2016 Beirut, Libanon) oli alankomaalainen kirkonmies. Hän toimi jesuiittojen johtajana vuosina 1983–2008.


title: Peter Hans Kolvenbach

text: Kolvenbach ilmoitti 2. helmikuuta 2006 eroavansa toimesta vuonna 2008, jolloin hän täytti 80 vuotta. Hänen seuraajakseen valittiin vuonna 2008 Adolfo Nicolás.


title: Denys Arcand

text: Georges-Henri Denys Arcand CC C.Q. (s. 25. kesäkuuta 1941 Deschambault, Quebec) on kanadalainen ranskankielinen elokuvaohjaaja, -tuottaja ja -käsikirjoittaja. Hän on Kunnialegioonan ja Ordre des Arts et des Lettresin jäsen.


title: Denys Arcand

text: Arcand syntyi katoliseen perheeseen Deschambault’ssa Quebecissä ja kävi yhdeksän vuoden ajan jesuiittakoulua. Myöhemmin hän muutti perheineen Montréaliin. Vaikka hän haaveili tenniksenpelaajan urasta, häntä alkoi yliopistoaikoina enenevissä määrin kiinnostaa elokuvien maailma.


title: Denys Arcand

text: Arcandin elokuva Barbaarien invaasiot (2003) palkittiin parhaan vieraskielisen elokuvan Oscar-palkinnolla. Toinen mestariteos on "Montrealin Jeesus" (1989). Ohjaajalle myönnettiin vuonna 2004 César-palkinnot kolmessa kategoriassa, ja hän on lisäksi ollut ehdolla muun muassa Kultaisen palmun saajaksi.


title: Denys Arcand

text: Arcandin puoliso on tuottaja Denise Arcand. Hänen veljensä on näyttelijä Gabriel Arcand.


title: Pupi Avati

text: Giuseppe "Pupi" Avati (s. 3. marraskuuta 1938 Bologna) on italialainen elokuvaohjaaja, -tuottaja ja -käsikirjoittaja. Hänen töitään ovat muiden muassa "Luokkaretki" (1983), "Me kolme" (1984), "Joululahja" (1986) ja "Pojat ja tytöt" (1989).


title: Carroll Ballard

text: Carroll Ballard (s. 14. lokakuuta 1937 Los Angeles) on yhdysvaltalainen elokuvaohjaaja. Hän teki varhaisella urallaan dokumentteja, joista "Harvest" (1967) toi hänelle Oscar-ehdokkuuden.


title: Alfonso Cuarón

text: Alfonso Cuarón Orozco (s. 28. marraskuuta 1961 México) on meksikolainen Oscar-palkittu elokuvaohjaaja, käsikirjoittaja, tuottaja ja leikkaaja. Vuonna 2014 hänet palkittiin parhaan ohjaajan Oscarilla, Golden Globella ja Baftalla elokuvastaan "Gravity". Cuarónille myönnettiin "Gravitysta" myös parhaan leikkauksen Oscar.


title: Alfonso Cuarón

text: Cuarónin ohjaama "Roma" palkittiin Kultaisella leijonalla vuoden 2018 Venetsian elokuvajuhlilla.


title: Luettelo terrori-iskuista

text: Tämä on luettelo terrori-iskuista, jotka ovat tapahtuneet 1940-luvulta nykypäivään.


title: Luettelo terrori-iskuista

text: "Katso myös: Luettelo kuuluisista poliittisista murhista


title: Luettelo terrori-iskuista

text: Tämä osio perustuu Marylandin yliopiston START-tutkimuskeskuksen (National Consortium for the Study of Terrorism and Responses to Terrorism) ylläpitämän Global Terrorism Databasen tietoihin. Tietokanta kattaa vuodet 1970–2016, joten siitä puuttuu 14. lokakuuta 2017 tehty Mogadishun isku. Mogadishun tiedot on lisätty BBC:n uutisoinnin perusteella. Samoin Siinain isku 2017.


title: Luettelo terrori-iskuista

text: Vuosi 1946


title: Luettelo terrori-iskuista

text: Vuosi 1963


title: Luettelo terrori-iskuista

text: Vuosi 1969Vuosi 1969


title: Chatrichalerm Yukol

text: Chatrichalerm Yukol (; s. 29. marraskuuta 1942) on thaimaalainen elokuvaohjaaja. Hänen tunnetuimpiin elokuviinsa kuuluu "Suriyothai" (2001).


title: Friedl Kjellberg

text: Friedl Kjellberg (oik. Elfriede Amalie Adolfine Holzer-Kjellberg; 24. lokakuuta 1905 Leoben, Itävalta – 11. syyskuuta 1993 Porvoo) oli itävaltalaissyntyinen, sisarensa houkuttelemana 1919 Suomeen muuttanut keraamikko. Hänet muistetaan erityisesti riisiposliinin kehittäjänä, mutta sen ohella hänellä oli muuta monipuolista tuotantoa.


title: Friedl Kjellberg

text: Kjellberg opiskeli ja valmistui keraamikoksi Itävallan Grazissa taideteollisuuskoulussa. Hän meni keraamikoksi Arabialle 1924. Avioiduttuaan 1932 Arabian insinöörin Erik Kjellbergin kanssa hän alkoi saada hyväksyntää ammatillisissa piireissä, ja 1940-luvulla hänen tuotantonsa alkoi kehittyä perinteisestä koristeellisesta yksilölliseksi. Hän oli Arabialla vuoteen 1971 ja kaksi vuotta taideosaston johtajana. Ensimmäisen yksityisnäyttelynsä hän piti Helsingissä 1953.


title: Kuurankukka

text: Kuurankukka on vuonna 1997 julkaistu, "20 suosikkia" -sarjaan kuuluva Joel Hallikaisen kokoelmalevy.


title: Korson Veto

text: Korson Veto on vantaalainen urheiluseura, jonka lajeina ovat lentopallo, paini, kuntoliikunta ja aikaisemmin myös koripallo. Vedon miesten edustusjoukkue pelaa tällä hetkellä Mestaruusliigassa. Naisten edustusjoukkue pelaa lentopallon 1-sarjassa. Vedon miesten edustusjoukkue putosi lentopallon SM-liigasta kauden 2006−2007 päätteeksi, mutta nousi takaisin Suomen pääsarjaan, kun se sai kabinettipäätöksellä liigapaikan kaudeksi 2011-12. Syynä KoVen nostamiseen Mestaruusliigaan oli Salon Piivolleyn liigalisenssin menettäminen talousvaikeuksien vuoksi. Vedon paras saavutus liigassa on pronssia kaudella 2004.Korson Vedon kotisivu


title: Garry Marshall

text: Garry Kent Masciarelli (13. marraskuuta 1934 – 19. heinäkuuta 2016) oli yhdysvaltalainen elokuvaohjaaja. Hänet tunnetaan ennen kaikkea televisiosarja "Onnen päivien" luojana, ohjaajana ja käsikirjoittajana. Lisäksi jänen tuotantoonsa kuuluu muutamia maailmankuuluja romanttisia elokuvia, kuten "Pretty Woman" (1990), "Frankie & Johnny" (1991), "Morsian karkuteillä" (1999), "Prinsessapäiväkirjat" (2001) sekä "Ystävänpäivä" (2010).


title: Garry Marshall

text: Marshall syntyi Bronx, New Yorkissa. Hänen isänsä oli italialaistaustainen (suku Abruzzosta), mutta muutti sukunimensä ennen pojan syntymää Masciarellista Marshalliksi. Äitinsä puolelta hän on englantilais-skotlantilainen. Hän opiskeli Northwestern-yliopistossa Chicagon lähellä ja työskenteli sitten uutistoimittajana, jazzrumpalina ja standup-koomikkona kunnes aloitti uran televisiosarjojen kehittäjänä. Ennen "Onnen päiviä" hän oli mukana kirjoittamassa Dick Van Dyken, Lucille Ballin, ja Joey Bishopin show-sarjoja. Aluksi yhteistyössä Jerry Belsonin kanssa hän alkoi kehittää omia televisiosarjaideoita, joita ovat muun muassa Neil Simonin näytelmään perustuva, eronneiden miesten kimppa-asumisesta kertova "The Odd Couple", Robin Williamsin tunnetuksi tehnyt "Ystäväni avaruudesta" sekä "Onnen päivät".


title: Garry Marshall

text: Marshallilla on tähti Hollywood Walk of Famella. Hän on ollut ehdolla Baftan, Césarin ja useiden Emmyjen saajaksi. Marshall kuoli 19. heinäkuuta 2016 Burbankissa Kaliforniassa keuhkokuumeeseen 81-vuotiaana.


title: Ilkamat

text: Ilkamat oli Yleisradion tekemä television viihdesarja vuodelta 1970. Sarjan idea saatiin ruotsalaisesta "Partaj"-ohjelmasta, joka puolestaan oli kopioitu Yhdysvalloista ohjelmasta "Laugh-In".


title: Ilkamat

text: "Ilkamien" sisältö koostui useista sketseistä sekä vitseistä, joita kerrottiin kesken juhlivan seurueen tanssin. "Ilkamien" taustavoimina olivat aikansa nimekkäät käsikirjoittajat kuten Jukka Virtanen, Seppo Ahti, Pertti "Pertsa" Reponen ja Matti Kuusla. Alkuperäisversioon olennaisesti kuulunut blondi oli "Ilkamissa" korvattu kahdella, Koivistolaiset-sisaruksilla. "Ilkamia" tehtiin yhdeksän jaksoa, minkä lisäksi Reponen ja Vesa Nuotio tuottivat vuonna 1971 pienemmällä joukolla tehdyn kolmiosaisen jatkosarjan "Ilkamat De Luxe".


title: Ilkamat

text: "Ilkamien" muita vakionäyttelijöitä olivat Olavi Ahonen, Seppo Kolehmainen, Marja Korhonen, Leo Lastumäki, Marjatta Leppänen, Erkki Liikanen, Marita Nordberg ja Pentti Siimes.


title: Ilkamat

text: "Ilkamat" oli yksi aikansa katsotuimmista televisio-ohjelmista Suomessa. Esimerkiksi 18. huhtikuuta 1970 lähetetty jakso sai 2,22 miljoonaa katsojaa ja saavutti näin 59 prosenttia Suomen yli 12-vuotiaasta väestöstä.


title: Ilkamat

text: Ohjelmasarjasta on kuvanauhoilla säilynyt ainoastaan kolme jaksoa, "Ilkamat De Luxe" -sarjasta ei yhtäkään.


title: Tura Satana

text: Tura Satana (oik. Tura Yamaguchi, 10. heinäkuuta 1938 Hokkaidō, Japani – 4. helmikuuta 2011 Reno, Nevada, Yhdysvallat) oli japanilaissyntyinen, Yhdysvalloissa uransa luonut tanssija ja näyttelijä. Hänet muistetaan parhaiten Varlan roolista Russ Meyerin ohjaamassa elokuvassa "Faster, Pussycat! Kill! Kill!" (1965).


title: Bosman-sääntö

text: Bosman-sääntö (myös Bosman-päätös tai Bosman-tapaus) on nimitys Euroopan yhteisöjen tuomioistuimen vuonna 1995 tekemälle päätökselle, jonka seurauksena EU-alueen joukkueurheilun ammattilaispelaajat saavat siirtyä vapaasti seurasta toiseen sopimuksensa päätyttyä.


title: Bosman-sääntö

text: Vuonna 1990 belgialainen jalkapalloilija Jean-Marc Bosman halusi sopimuksensa päätyttyä siirtyä kotimaansa RFC Liègestä ranskalaiseen USL Dunkerquehen. Liège ei kuitenkaan suostunut päästämään Bosmania, koska Dunkerque ei tarjonnut tarpeeksi suurta siirtokorvausta. Bosman päätti viedä asian EU-tuomioistuimeen.


title: Bosman-sääntö

text: Tuomioistuin päätti 15. joulukuuta 1995 silloisen sopimusjärjestelmän sotivan työvoiman vapaata liikkuvuutta vastaan. Päätöksen seurauksena sopimuksettomat pelaajat saivat oikeuden vaihtaa seuraa ilman siirtokorvausta. Tuomioistuin totesi myös, että kaikkia EU-kansalaisia on kohdeltava tasavertaisesti, minkä seurauksena ulkomaalaiskiintiöiden käyttö loppui EU-pelaajien suhteen. Tätä ennen esimerkiksi jalkapallossa oli ollut tavallista, että joukkueet saivat nimetä kokoonpanoon vain kolme ulkomaalaispelaajaa.


title: Jean-Marc Bosman

text: Jean-Marc Bosman (s. 30. lokakuuta 1964) on belgialainen entinen jalkapalloilija, jonka siirtoriita johti pelaajasiirrot mullistaneeseen ns. Bosman-sääntöön.


title: Jean-Marc Bosman

text: Enemmän kuin omista pelaajasaavutuksistaan on Bosman tunnettu siitä, että hän sai aikaan Bosman-säännön.


title: Jean-Marc Bosman

text: Bosman pelasi RFC Liègessä Belgian 1. divisioonassa kun hän kesällä 1990 halusi vaihtaa seuraa sopimuksen päätyttyä. RFC Liège vaati korkean siirtosumman, jota toinen joukkue, ranskalainen USL Dunkerque ei halunnut maksaa. Silloin Bosman haastoi RFC Liègen oikeuteen.


title: Jean-Marc Bosman

text: Lopputulos oli, että seurat eivät enää voineet EU:n sisällä estää pelaajasiirtoja sellaisissa tapauksissa, joissa seuran ja pelaajan sopimus oli umpeutunut. Näin sopimuksettomista pelaajista tuli ns. vapaita agentteja, jotka voivat vapaasti siirtyä uusiin seuroihin.


title: Nokia N73

text: Nokia N73 on Nokian valmistama älypuhelin. Laite toimii sekä GSM- että 3G-verkoissa. Laitteessa on 3,2 megapikselin pääkamera, jossa on automaattitarkennus, 20x digitaalinen zoom ja LED-salama. Videopuheluita varten laitteessa on lisäksi pienempitarkkuuksinen VGA-kamera. Puhelin- ja kameraominaisuuksien lisäksi muut pääominaisuudet ovat internet-selailu ja musiikin kuuntelu. Siinä on myös ladattavia toimisto-sovelluksien katseluohjelmia. Puhelimessa on lisäksi PictBridge ja Bluetooth suoratulostustuki. Laitteessa on stereokaiuttimet. .


title: Nokia N73

text: Puhelimesta julkaistiin myös erikoisversio Nokia N73 Music Edition, joka sisältää joillakin markkina-alueilla 2 Gt:n muistikortin ja tavallisen N73:n multimedianäppäin on muutettu musiikkinäppäimeksi. Music Edition on saatavilla vain mustana. Kamerassa on myös valon tunnistin näytön vieressä toissijaisen kameran vieressä. Näppäinten valot syttyvät pimeässä valotunnistimen ohjaamina.


title: Nokia N73

text: Puhelin poistui myynnistä vuonna 2009.


title: Byron Haskin

text: Byron Conrad Haskin (22. huhtikuuta 1899 Oregon – 16. huhtikuuta 1984 Kalifornia) oli yhdysvaltalainen elokuvaohjaaja. Hänen töidensä joukkoon lukeutuvat "Maailmojen sota" (1953), "Fidžisaarten kuningas" (1954) ja "Robinson Crusoe Marsissa" (1964).


title: Byron Haskin

text: Haskin teki työtä myös televisiossa; hän muun muassa ohjasi alkuperäisen "Äärirajoilla"-sarjan jaksoja 1960-luvulla. Hänen aktiivisinta uraansa kesti kyseisen vuosikymmenen loppuun saakka.


title: Byron Haskin

text: Haskin oli 1940-luvulla neljästi ehdolla Oscar-palkinnon saajaksi parhaista erikoistehosteista.


title: Arnoldo de Winkelried Bertoni

text: Arnoldo da Winkelried Bertoni (28. joulukuuta 1878 − 1973) oli Sveitsissä syntynyt paraguaylainen eläintieteilijä.


title: Arnoldo de Winkelried Bertoni

text: Hänen vanhempansa olivat sveitsiläistä syntyperää olevat luonnontieteiden tohtori Moisés Giacomo (Santiago) Bertoni ja Eugenia Rossetti. Hän sai nimensä kunnianosoituksena vuonna 1386 Sveitsin Sempachissa vaikuttaneen Arnoldo de Winkelriedin mukaan. Hän muutti vanhempiensa ja sisarustensa mukana Argentiinaan maaliskuussa 1884 ja sieltä Paraguayhin noin 1886.


title: Arnoldo de Winkelried Bertoni

text: Bertoni tutki erityisesti mehiläisiä mutta myös lintuja. Hän muun muassa kuvaili kääpiötypäköiden suvun ("Myiornis") vuonna 1901. Hän oli eläintieteen professori ja Paraguayn tieteellisen seuran jäsen.


title: Plain White T’s

text: Plain White T's on yhdysvaltalainen poprock-yhtye, jonka hitti on "Hey There Delilah" albumilta "All That We Needed" (2005).


title: Stanley Kramer

text: Stanley Earl Kramer (29. syyskuuta 1913 Hell's Kitchen, New York City, New York – 19. helmikuuta 2001 Woodland Hills, Los Angeles, Kalifornia) oli yhdysvaltalainen elokuvaohjaaja ja tuottaja. Hän oli moninkertainen Oscar-ehdokas ja voitti vuonna 1961 yhden erikois-Oscareista, Irving G. Thalbergin muistopalkinnon.


title: Stanley Kramer

text:
Kramer tuotti ja ohjasi epätavallisia, kantaa ottavia elokuvia aiheista, joita ei usein käsitelty Hollywoodin elokuvatuotannossa.
Eräs Kramerin tunnetuimmista elokuvista on "Nürnbergin tuomio" (1961), jolla hän voitti vuonna 1962 parhaan ohjaajan Golden Globen.
"Arvaa kuka tulee päivälliselle" oli taloudellinen menestys ja kymmenen Oscarin ehdokas.


title: Stanley Kramer

text: Kramerilta ilmestyi vuonna 1997 omaelämäkerta "A Mad Mad Mad Mad World: A Life in Hollywood". Hän menehtyi keuhkokuumeeseen 87-vuotiaana.


title: Stanley Kramer

text: Kramerilla on tähti Hollywood Walk of Famella.


title: Jacques-Louis de Valon

text: Jacques-Louis de Valon, Mimeuren markiisi (19. marraskuuta 1659 Dijon – 3. maaliskuuta 1719 Pariisi) oli ranskalainen sotilas, kääntäjä, runoilija, ja hän oli myös Ranskan akatemian jäsen.


title: Jacques-Louis de Valon

text: Hän oli Ranskan kruununperillisen Dauphin’in Menin ja hän antautui sotilasuralle, joka huipentui kenraaliluutnantin arvoon. Kuningas Ludvig XIV korotti Mimeuren tilat markiisikunnaksi noin vuonna 1697 ja juuri häntä varten.


title: Jacques-Louis de Valon

text: Hän kirjoitti joitakin runomuotoisia näytelmiä, joita ei kuitenkaan painettu. Hänen ystävänsä François Louis de Bourbon-Conti (Contin ruhtinas), kuninkaan rakastajatar Françoise Athénaïs de Rochechouart de Mortemart, (Montespanin markiisitar) sekä Nicolas Boileau yllyttivät häntä hakeutumaan Ranskan akatemian jäseneksi, ja hänet valittiinkin tuon lähes satavuotiaan instituutin jäseneksi vuonna 1707. On arveltu, että Antoine Houdar de La Motte kirjoitti puheen, jolla hänet vastaanotettiin akatemian jäseneksi.


title: Jacques-Louis de Valon

text: Viimeisin kirjallinen tuote, joka häneltä on tiedossa, on vuonna 1715 valmistunut imitaatio Horatiuksen oodista.


title: Taidehalli

text: Taidehalli () on kuvataiteen vaihtuvien näyttelyiden tai muiden näyttelyiden esittämiseen tarkoitettu näyttelytila tai rakennus. Taidehalli poikkeaa taidemuseosta siten, että tavallisesti sen tehtävänä ei ole taiteen tutkimustoiminta. Taidehalli joko ylläpitää tai ei ylläpidä taidekokoelmia. Taidehallit ovat tavallisesti myös näyttelytiloina suurempia kuin taidegalleriat ja niiden ensisijainen tehtävä on taiteen esittely. Tavallisesti taidehallin organisaation takana on taide- tai taiteilijayhdistys, kaupunki, yritys tai näiden yhteisosuus säätiössä.


title: Taidehalli

text: Ensimmäiset taidehallit perustettiin Saksassa 1800-luvun alussa. Eräs kuuluisia saksalaisia taidehalleja on vuonna 1869 avattu Hampurin taidehalli, joka perustamisen takana oli vuonna 1817 perustettu Hampurin taideyhdistys. Ruotsissa taidehalleja on runsaasti. Liljevalchin taidehalli Tukholmassa otettiin käyttöön vuonna 1916 ja Malmön taidehalli on eräs suurimpia nykytaiten näyttelytiloja Euroopassa. Bonniersin taidehalli Tukholmassa perustettiin vuonna 2005.


title: Taidehalli

text: Helsingin Taidehalli on toiminut vuodesta 1928 nykytaiteen merkittävänä näyttelypaikkana Etu-Töölössä. Myös Vaasassa, Seinäjoella ja Porvoossa on taidehalli.


title: Jari Rissanen

text: Jari "Jarkka" Rissanen (s. 27. lokakuuta 1956 Pielavesi) on suomalainen muusikko, joka tunnetaan erityisesti blues- ja rock-kitaristina ja säveltäjänä. Hän on suorittanut ylioppilastutkinnon Kuopion musiikkilukiossa 1975. Rissanen on toiminut myös kitaran- ja yhtyesoiton opettajana. Hän on soittanut muun muassa yhtyeissä Finnforest ja The Boys sekä Rauli Badding Somerjoen, Pepe Ahlqvistin, Jaakko Löytyn ja Eero Raittisen kokoonpanoissa. Hänen nykyinen oma yhtyeensä on Jarkka Rissanen Tonal Box Trio, jonka albumi 20th Century Box ilmestyi vuonna 2016. Vuodesta 2013 hän on esiintynyt duona Jarkka Rissanen & Dave Forestfield Gospel Rhythm Revue.


title: Jari Rissanen

text: Rissanen on esiintynyt eri kokoonpanoissa paitsi Suomessa, myös ainakin Indonesiassa, Italiassa, Yhdysvalloissa, Kanadassa, Namibiassa, Ranskassa, Ruotsissa, Slovakiassa ja Tanskassa.


title: Julia Álvarez

text: Julia Álvarez (s. 27. maaliskuuta 1950) on yhdysvaltalainen romaanikirjailija ja runoilija.


title: Julia Álvarez

text: Álvarez syntyi New Yorkissa, mutta perhe palasi kotiseuduilleen Dominikaaniseen tasavaltaan tyttären ollessa kolmen kuukauden ikäinen. Vuonna 1960 perhe muutti takaisin Yhdysvaltoihin.


title: Julia Álvarez

text: Alvarez opiskeli luovaa kirjoittamista Syracusen yliopistossa. Hän on opettanut Middlebury Collegessa vuodesta 1988.


title: Julia Álvarez

text: Álvarezin tunnetuimpiin teoksiin kuuluu Dominikaaniseen tasavaltaan sijoittuva romaani "En el tiempo de las mariposas" (1994, engl. 2001), joka käsittelee Rafael Leónidas Trujillon diktatuuria ja sitä vastaan taistelleiden Mirabalin siskojen kolmoismurhaa 25. marraskuuta 1960.


title: Erlend Øye

text: Erlend Øye (s. 21. marraskuuta 1975 Bergen) on norjalainen muusikko. Hänet tunnetaan parhaiten popduo Kings of Conveniencesta yhdessä Eirik Glambek Bøekin kanssa.


title: Erlend Øye

text: Øye perusti jo 1990-luvun puolessavälissä ystäviensä kanssa yhtyeen Kings of Convenience, joka aloitti vuonna 1998 ja julkaisi debyyttialbuminsa" Quiet is the New Loud" vuonna 2001.


title: Erlend Øye

text: Øye julkaisi vuonna 2003 sooloalbumin "Unrest" sekä vuonna 2004 remix-albumin DJ-Kicks -sarjaan. Toinen huomattava sivuprojekti on yhtye The Whitest Boy Alive, jonka ensimmäinen single "Burning" toukokuussa 2006. Yhtyeen ensimmäinen albumi "Dreams" julkaistiin 21. kesäkuuta 2006.


title: Bach-kukkaterapia

text: Bach-kukkaterapia on kukkauutteita, jotka valmistajan mukaan on valmistettu luonnonkukista. Yksi valmiste on niin sanottuja parantavia ominaisuuksia sisältävä luonnonlähteen vesi.


title: Bach-kukkaterapia

text: Uutteilla ei hoideta sairautta vaan ihmistä, jonka persoona ratkaisee valmisteen valinnan. Niiden on tarkoitus vahvistaa ihmistä torjumaan sairautta ja stressiä. Uutteita käytetään muuhunkin kuin pelkästään sairaustilojen hoitamiseen, esimerkiksi väsyneen, masentuneen ihmisen uskotaan toipuvan uutteiden avulla. Uutteita käytetään myös eläinten hoitoon.


title: Bach-kukkaterapia

text: Toisin kuin homeopaattiset lääkkeet Bachin uutteet valmistetaan kaikki myrkyttömistä kasveista, sillä menetelmän mukaan ”positiivinen energia” voi torjua tai neutraloida ”negatiivisen energian”. Kontrolloiduissa tutkimuksissa menetelmä ei ole osoittautunut plaseboa tehokkaammaksi.


title: Bach-kukkaterapia

text: Menetelmän perustaja on brittiläinen lääkäri Edward Bach (1886–1936), joka kehitti sen perinteisen homeopatian pohjalta. Bach valmistui lääkäriksi ja toimi alkuun lääkärinä, mutta hän siirtyi myöhemmin lontoolaiseen homeopaattiseen sairaalaan. Vuonna 1930 hän alkoi kehitellä omaa menetelmäänsä ja perusti myöhemmin erityisen terapiakeskuksen.


title: Anthony Caro

text: Sir Anthony Caro OM CBE (8. maaliskuuta 1924 Surrey – 23. lokakuuta 2013) oli brittiläinen abstrakti kuvanveistäjä. Hän opetti Lontoon St. Martin’s School of Artissa vuosina 1953–1981.


title: Gerhard Richter

text: Gerhard Richter (s. 9. helmikuuta 1932 Dresden) on saksalainen taiteilija, jota on pidetty eräänä kaikkein tärkeimpänä toisen maailmansodan jälkeen eläneenä saksalaisena taidemaalarina. Hän on uudistanut maalaustaidetta tutkimalla abstraktin maalauksen sekä valokuvauksen ja maalaustaiteen välisiä suhteita. Hän on vaikuttanut varsinkin nuoren polven taiteilijoiden maalaustekniikkaan. Richter on kartoittanut maalaustaiteen uusia mahdollisuuksia aikana, jolloin monet ennustivat sen kuolemaa.


title: Gerhard Richter

text: Richter syntyi Dresdenissä ja kasvoi Reichenaussa (nykyinen Bogatynia Puolassa) ja Preussin Ala-Sleesian Waltersdorfissa (nykyinen Niegosławice Puolassa). Kasvatustaustakseen taiteilija on ilmoittanut: ”13 vuotta kansallissosialismia ja 16 vuotta itäsaksalaista kommunismia”. Hän lopetti koulun kymmenenneltä luokalta ja oli harjoittelijana mainos- ja lavastemaalarina ennen opiskeluaan Dresdenin taideakatemiassa.


title: Gerhard Richter

text: Vuonna 1948 hän jätti Zittaun korkeamman ammattikoulun ja vuosina 1945–1951 hän sai koulutusta siellä kirjoittajana sekä lavaste- ja mainosmaalarina. Hänen hakemuksensa Dresdenin kuvataidekorkeakouluun hylättiin vuonna 1950, mutta hän aloitti opiskelun Dresdenin taideakatemiassa vuonna 1951. Hän teki taideakatemian ruokasaliin seinämaalauksen "Abendmahl mit Picasso" (Ateria Picasson kanssa, 1955) osana loppututkintoaan. Diplomityönsä hän maalasi Hygieniamuseoon otsikolla "Lebensfreude" (Elämänilo, 1956).


title: Gerhard Richter

text: Vuosina 1957–1961 Richter toimi taideakatemian mestarikoulutettavana ja otti vastaan tilauksia Itä-Saksan valtiolta. Tänä aikana hän teki seinämaalauksia, kuten "Arbeiterkampf" (Työläisten taistelu), öljymaalauksia esimerkiksi muotokuvia tunnetusta itäsaksalaisesta näyttelijästä Angelica Domroesesta ja ensimmäisestä vaimostaan Emasta, useita omakuvia ja myöhemmin panoraaman Dresdenistä nimellä "Stadtbild" (Kaupunkikuva, 1956).


title: Gerhard Richter

text: Kaksi kuukautta ennen Berliinin muurin rakentamista Richter pakeni vaimonsa kanssa Länsi-Saksaan. Paon jälkeen Richterin kaksi ensimmäistä seinämaalausta päällemaalattiin. Saksan jälleenyhdistymisen jälkeen seinämaalaus "Elämänilo" paljastettiin väliaikaisesti uudelleen.


title: Gerhard Richter

text: Richter opetti Hampurin kuvataidekorkeakoulun vierailevana professorina ja Nova Scotian taide-ja muotoilucollegessa. Hänelle myönnettiin vakituinen professuuri Düsseldorfin taideakatemiassa vuonna 1971. Vuonna 1983 Richter muutti Düsseldorfista Kölniin, jossa hän asuu.


title: Gerhard Richter

text: Ensimmäinen Richterin yksityisnäyttely oli Düsseldorfissa vuonna 1964. Pian sen jälkeen hänellä oli näyttelyitä Münchenissä ja Berliinissä ja 1970-luvun alusta asti hänen näyttelyjään on ollut Euroopassa ja Yhdysvalloissa. Hänen neljäs takautuva näyttelynsä avattiin Robert Storrin kuratoimana New Yorkin Museum of Modern Artissa vuonna 2002 ja se kiersi Chicagossa, San Franciscossa ja Washington DC:ssä.


title: Gerhard Richter

text: Vuonna 2004 avattiin Dresdenin Albertinumissa Gerhard Richter -huoneet, joissa on esillä 41 teosta pysyvästi lainattuna. Gerhard Richter -arkisto perustettiin vuonna 2005 Dresdenissä yhteistyössä Saksan valtion taidekokoelmien kanssa.


title: Gerhard Richter

text: Richter on saanut useita kunnianosoituksia ja palkintoja ja hänen teoksistaan on julkaistu runsaasti kirjallisuutta. Vaikka Richter saavutti suosiota ja kriitikkojen ylistystä koko uransa ajan, hänen maineensa lisääntyi hänen retrospektiivisen näyttelynsä aikana vuonna 2005.


title: Gerhard Richter

text: Richter sai taidekoulutuksen aikana, jolloin taiteilijoilta vaadittiin sitoutumista puoluekantaiseen, ždanovilaiseen tapaan sosialistiseen realismiin. Vuonna 1958 hän sai mahdollisuuden vierailla documenta-näyttelyssä Kasselissa, Länsi-Saksassa, jossa esiteltiin länsimaista taidetta, muun muassa amerikkalaista abstraktia ekspressionismia ja sen eurooppalaista versiota informalismia. Taiteilija innostui näyttelystä ja on kertonut maalanneensa pari maalausta Jackson Pollockin tyyliin. Myöhemmin Richter sanoi, että suurin syy hänen loikkaamiselleen länteen oli juuri tuon näyttelyn näkeminen. Hän kiinnostui 1960-luvun alussa myös pop-taiteesta.


title: Gerhard Richter

text: Vuonna 1963 Richter järjesti yhdessä Konrad Luegin kanssa happeningin düsseldorfilaisessa huonekaluliikkeessä, jonka otsikko oli ”Elämää popin kanssa – demonstraatio kapitalistisen realismin puolesta”. Käsite oli vastapuoli sosialistiselle realismille ja sen piti paljastaa ironisesti senaikaisen länsisaksalaisen ”reaalin” kapitalismin kulutusta ja vapaa-aikaa. Kapitalistisen realismin ryhmään liittyi muitakin DDR:stä loikanneita taiteilijoita, joiden ajatuksena oli ironisoida sekä senaikaista sosialististen maiden virallista taideoppia että reagoida kriittisesti länsimaiseen kulutusyhteiskuntaan.


title: Gerhard Richter

text: Richter alkoi kerätä valokuvia, mainoksia, aikakauslehtien kuvia ja postikortteja 1960-luvun alussa. Hän kehitti näin menetelmän, jolla saattoi minimoida maalauksen aiheeseen liittyvän pohdinnan. Valmiiden kuva-aiheiden käyttö oli tyypillistä myös pop-taiteelle, mutta Richter kehitti vähitellen omalaatuisen maalaustekniikan, jossa alkuperäistä kuvaa himmennetään tai häivytetään. Näin valokuvan kovuus pehmenee ja katsoja ikään kuin etääntyy alkuperäisen kuvan tunnelmasta. Öljymaalauksissa korostuvat maalin materiaaliset, plastiset ja optiset ominaisuudet.


title: Gerhard Richter

text: Kuva-aiheiden käyttö viittaa myös siihen pop-taiteesta peräisin olevaan asenteeseen, jossa ei niinkään välitetä taiteesta, vaan painotetaan kuvia ja niiden viestinnällisiä ominaisuuksia.


title: Gerhard Richter

text: Sekä Gerhard Richterin taiteesta, että hänen halustaan luetteloida ja organisoida teoksiaan saa hyvän esimerkin hänen kotisivuiltaan. Maalaukset (2 454 kuvattua kesäkuuhun 2008 mennessä) on lueteltu aiheittain ja muita teostyyppejä ovat grafiikka, päällemaalatut valokuvat, akvarellit ja piirustukset. Mukana on Atlas-osasto, jossa on kuvattuna vuodesta 1962 taiteilijan käyttämää kuva-aineistoa ja ohessa kuvista syntyneitä maalauksia.


title: Gerhard Richter

text: Vuonna 1988 Richter esitti useissa näyttelyissään sarjan suuria maalauksia valokuvista otsikolla "Lokakuun 18, 1977". Hän kuvasi mustavalkoisten lehtikuvien ja poliisien ottamien valokuvien mukaan tehdyissä maalauksissa Punaisen armeijakunnan (RAF) neljää terroristia, jotka löydettiin vankiselleistään kuolleina 18.10.1977. Heidän kuolinsyynsä oli ollut aikoinaan laajan kiistelyn aiheena. Taiteilija kertoi, että hänen mielestään tämä Saksan historian kyseenalainen tapahtuma oli tuotava päivänvaloon.


title: Gerhard Richter

text: Richter julkaisi vuonna 2004 kirjan, jossa on 216 lähikuvaa hänen maalauksestaan vuodelta 1987 sekä "Frankfurter Allgemeinessa" julkaistua artikkelia Irakin sodan alkamisesta.


title: Gerhard Richter

text: Elokuussa 2007 paljastettiin Richterin tekemä Kölnin tuomiokirkon suuri lasimaalaus. Sen pinta-ala on 113 neliömetriä ja se koostuu 11 500 erivärisestä lasinpalasesta, jotka on järjestetty tietokoneella sattumanvaraiseen järjestykseen.Nykytaiteen museon kokoelmatEräässä haastattelussa Richter totesi, että kärsivä, ei-arvostettu van Gogh ei ole hänen ihanteensa.


title: Ruskoruostepyrstö

text: Ruskoruostepyrstö ("Cercotrichas hartlaubi"), myös "Erythropygia hartlaubi", on keskiafrikkalainen varpuslintu. "Cercotrichas"-sukuun (Boie, 1831) kuuluu 10 lajia.


title: Ruskoruostepyrstö

text: Muistuttaa satakieltä höyhenpuvun ollessa päältä ruskea ja vatsapuolelta likaisenvalkea. Rinta on harmaanruskea. Pyrstö on melko pitkä ja ruskea ja sen reunasulat ovat vaaleammat. Laulaessaan lintu nostelee pyrstöään pystyyn ja alas.


title: Ruskoruostepyrstö

text: Ruskoruostepyrstö elää päiväntasaajan Afrikassa ja sen elinalue on noin 720 000 neiliökilometriä. Lajin kanta on elinvoimainen.


title: Ruskoruostepyrstö

text: Laji elää kosteilla savanneilla.


title: K-kauppiasliitto

text: K-kauppiasliitto on yhteistoiminta- ja edunvalvontajärjestö, johon kuuluvat kaikki K-kauppiaat. Liiton tehtävänä on K-kauppiasyrittäjyyden kehittäminen ja vahvistaminen sekä jäsentensä yhteisten etujen ajaminen.


title: K-kauppiasliitto

text: K-kauppiasliitto ry on Keskon suurin osakkeenomistaja 4,25 prosentin osakeomistuksella ja 11,03 prosentin osuudella äänimäärästä (tilanne 31.12.2018).


title: JR 8

text: JR 8 tarkoittaa


title: Matti Virmanen

text: Matti Virmanen (s. 30. marraskuuta 1960 Helsinki) on suomalainen jääkiekkotoimija ja Jokereiden entinen pitkäaikainen toimitusjohtaja. Nykyään hän toimii NHL-joukkue Edmonton Oilersin Pro Scouttina sekä SM-liigajoukkue Vaasan Sportin pelaajakoordinaattorina.


title: Matti Virmanen

text: Virmanen edusti kasvattajaseuraansa Jokereita ainoastaan neljän ottelun verran SM-liigassa kaudella 1980–1981. Hän voitti Norjan liigan pistepörssin vuonna 1983 pelatessaan Bergenin joukkueessa. Suomessa Virmanen on pelannut vanhemmalla iällä alemmilla sarjatasoilla.


title: Matti Virmanen

text: Matti Virmanen toimi Jokerit HC Oyj:n toimitusjohtajana vuodesta 1999 vuoteen 2008. Hänen aikanaan Jokerit voitti Suomen mestaruuden kerran 2002, sijoittui hopealle kolme kertaa 2000, 2005 ja 2007 sekä voitti Continental Cupin vuonna 2003.


title: Matti Virmanen

text: Kesällä 2008 Matti Virmanen aloitti Jokerit HC Oyj:n urheilutoimenjohtajan tehtävissä. Jokerien uutena toimitusjohtajana aloitti Keijo Säilynoja 16.6.2008. Urheilutoimenjohtajana Virmanen toimi vuoteen 2010 asti. Virmanen on toiminut NHL-seura Edmonton Oilersin pelaajatarkkailijana vuodesta 2010.


title: Glukogeeninen aminohappo

text: Glukogeenisiksi aminohapoiksi kutsutaan aminohappoja, joiden hajotuksen tuotteena saadaan joko pyruvaattia tai jotain sitruunahappokierron välituotetta. Näitä aminohappojen hajotuksen tuotteita voidaan käyttää energiantuotantoon, niistä voidaan muodostaa maksassa glykogeeniä tai glukoosia tai lihaksissa glykogeeniä. Loput aminohapoista ovat ketogeenisiä aminohappoja. Osa aminohapoista on sekä keto- että glukogeenisia.


title: Oscar Pettiford

text: Oscar Pettiford (30. syyskuuta 1922 – 8. syyskuuta 1960) oli yhdysvaltalainen jazz-sellisti, -kontrabasisti ja -säveltäjä, joka tuli tunnetuksi pääasiassa bebop-genren vaikuttajana.


title: Oscar Pettiford

text: Pettiford syntyi Okmulgeessa, Oklahomassa. Hän teki menestyksekästä yhteistyötä muiden muassa Dizzy Gillespien, Coleman Hawkinsin, Duke Ellingtonin ja Thelonious Monkin kanssa. Hänen sävellyksiään ovat "Tricotism", "Laverne Walk", "Bohemia After Dark", "Swingin' Till the Girls Come Home".


title: Oscar Pettiford

text: Pettiford lähti vuonna 1958 Eurooppaan ja asettui Tanskaan pääkaupunkiin Kööpenhaminaan, jossa hän kuoli äkilliseen sairauteen 37-vuotiaana.


title: Pakkolaki

text: Pakkolaki tarkoittaa lakia, joka rajoittaa työmarkkinajärjestöjen vapautta määritellä työehtosopimusten rajat, ja sillä ehtojen tasoa alennettaisiin vallitsevasta tasosta. Käytännössä työmarkkinajärjestöjen neuvottelu- ja sopimusoikeutta rajattaisiin, ja se toimisi työnantajien eduksi.


title: Pakkolaki

text: Työlainsäädäntö muodostaa periaatteessa alimman tason, ja sopimuksin siitä voidaan poiketa työntekijän eduksi, mutta tätä oikeutta pakkolaki rajoittaa.


title: Pakkolaki

text: Yksityisoikeuden professorin Ulla Liukkusen mukaan sanan käyttö oli vuonna 2015 Sipilän hallituksen pakkolakisuunnitelmien aikana latautunut poliittisesti siten, että sillä viitataan ongelmiin, joita lain säätämiseen liittyy. Pakkolaki olisi koskenut sunnuntai- ja ylityökorvauksia sekä sairausajan palkkaa


title: Pakkolaki

text: Sanaa on käytetty aiemminkin ainakin seuraavissa yhteyksissä:


title: Ketogeeninen aminohappo

text: Ketogeenisiä aminohappoja ovat aminohapot, joiden hajotuksessa muodostuu asetoasetaattia, asetyylikoentsyymi-A:ta tai asetoasetyylikoentsyymi-A:ta. Koska näiden molekyylien hiiliketju ei toimi substraattina glukoneogeneesissä, niistä ei voida muodostaa glukoosia tai glykogeeniä. Puhtaasti ketogeenisiä aminohappoja ovat vain leusiini ja lysiini. Loput aminohapoista ovat joko glukogeenisiä tai sekä keto- että glukogeenisiä.


title: Orlando Cepeda

text: Orlando Manuel Cepeda Pennes (s. 17. syyskuuta 1937) on puertoricolainen baseballpelaaja. Hän pelasi MLB-tasolla vuosina 1958–1974.


title: Orlando Cepeda

text: Cepeda sai vuonna 1999 paikan Baseball Hall of Famesta.


title: Orlando Cepeda

text: Joukkueet, joissa Cepeda uransa aikana pelasi, olivat aikajärjestyksessä:


title: Saudi-Arabia olympialaisissa

text: Saudi-Arabia osallistui olympialaisiin ensimmäisen kerran Münchenin 1972 kesäolympialaisissa. Siitä lähtien se on osallistunut kaikkiin kesäolympialaisiin lukuun ottamatta Moskovan 1980 kisoja, joita se boikotoi. Maa on saavuttanut yhteensä kolme olympiamitalia, kaksi Sydneyssä 2000 ja yhden Lontoossa 2012. Talviolympialaisiin se ei ole osallistunut. Saudi-Arabian lakien mukaan naiset eivät saaneet osallistua olympialaisiin, ja ennen Lontoon 2012 kisoja ei olympialaisissa ollut kilpaillut yhtään saudiarabialaista naisurheilijaa. KOK:n painostuksen alla Saudi-Arabia taipui ja naisten sallittiin osallistua olympialaisiin ensimmäistä kertaa Lontoon vuoden 2012 kisoissa, jolloin naisista olivat mukana judoka Wojdan Shaherkani ja 800 metrin juoksija Sarah Attar.


title: Saudi-Arabia olympialaisissa

text: Saudi-Arabian ainoat olympiamitalistit ovat Sydneyssä 2000 hopeaa 400 metrin aitajuoksussa saavuttanut yleisurheilija Hadi Soua'an Al-Somaily ja samoissa kisoissa esteratsastuksessa pronssia saavuttanut Khaled Al-Eid sekä pronssille Lontoossa 2012 yltänyt esteratsastusjoukkue.


title: Rob Dyrdek

text:
Robert "Rob" Dyrdek (s. 28. kesäkuuta 1974 Kettering, Ohio) on yhdysvaltalainen tosi-tv-tähti, juontaja, tuottaja, ja näyttelijä ja entinen ammattirullalautailija.
Hän asuu tällä hetkellä Hollywoodissa, Kaliforniassa. Rob Dyrdek on ollut mukana kaikissa Skate-pelisarjan peleissä ja rikkonut 21 rullalautailuun liittyvää Guinnessin maailmanennätystä. Hän on myös näytellyt Street Dreams -elokuvassa. Dyrdekin lautasponsori on Alien Workshop.


title: Rob Dyrdek

text: Dyrdek voitti 12-vuotiaana ensimmäisen kilpailunsa ja hänestä tuli G&S-rullalautajoukkueen nuorin jäsen. 16-vuotiaana hänestä tuli ammattilainen. San Diegoon hän muutti vuonna 1994. Dyrdekillä oli myös oma tosi-tv-ohjelma, Rob & Big, jota hän teki entisen henkivartijansa Christopher "Big Black" Boykinin kanssa.


title: Rob Dyrdek

text:
Dyrdek juontaa omaa ohjelmaansa, jonka nimi on Ridiculousness. Hän kommentoi ohjelmassa internet videoita Chanel West Coastin, Steelo Brimin ja vierailevan tähden kanssa.
Hän on myös tehnyt ohjelmaa Punk'd.
Rob Dyrdekin suosittu ohjelma, Rob Dyrdek's Fantasy Factory, sai hyvin kannatusta kuten muutkin ohjelmat.


title: Rob Dyrdek

text: Dyrdek meni naimisiin vuonna 2016 silloisen tyttöystävänsä, Bryiana Noelle Floresin kanssa. Pari sai vuonna 2016 esikoispojan. Dyrdekillä on kaksi koiraa, Meety ja Beefy.


title: Kuwait olympialaisissa

text: Kuwait osallistui olympialaisiin ensimmäisen kerran Méxicon 1968 kesäolympialaisissa. Siitä lähtien se on osallistunut kaikkiin kesäolympialaisiin, lukuun ottamatta vuoden 2016 kesäolympialaisia, joihin maa ei saanut osallistumisoikeutta maan hallituksen sekaannuttua Kuwaitin olympiakomitean toimintaan. Kuwaitilaiset urheilijat osallistuivat vuoden 2016 olympialaisiin itsenäisinä urheilijoina. Talviolympialaisiin Kuwait ei ole osallistunut.


title: Kuwait olympialaisissa

text: Kuwaitin ainoa olympiamitalisti on pronssia Sydneyssä 2000 kaksoistrapissa sekä Lontoossa 2012 trapissa saavuttanut ampuja Fehaid Al-Deehani.


title: Peberholm

text: Peberholm () on keinotekoinen saari Juutinraumassa Tanskan ja Ruotsin välissä. Se sijaitsee Tanskan aluevesillä Saltholmin saaren eteläpuolella Kööpenhaminan lähellä. Keinosaari rakennettiin, sillä Tanskan ja Ruotsin välisen tie- ja ratayhteyden vetämistä Saltholmin saaren kautta vastustettiin luontoarvoihin vedoten. Saaren kohdalla korkealla sillalla kulkevat väylät laskeutuvat tunneliin, koska muutoin ne olisivat Kastrupin lentoasemalta nousevien lentokoneiden tiellä.


title: Peberholm

text: Peberholmin rakentamiseen käytettiin Juutinrauman pohjasta otettua maa-ainesta.


title: AmCham Finland

text: Amcham Finland on kansainvälinen bisnesverkosto, jonka tehtävänä on liiketoimintaympäristön kehittäminen. Amcham on Suomessa rekisteröity itsenäinen, poliittisesti riippumaton ja voittoa tavoittelematon yhdistys, jonka toiminta rahoitetaan kokonaisuudessaan jäsenmaksuilla. Vuoden 2016 lopussa Amchamin jäsenistö koostui 420 yrityksestä, joiden pääkonttorit sijaitsevat Suomen lisäksi 19 maassa.


title: AmCham Finland

text: Amcham tarjoaa jäsenistölleen kasvuohjelmia ja yhteiskunnalliseen vaikuttamiseen keskittyneitä foorumeita. Viime vuosina järjestö on profiloitunut erityisesti Pohjoismaihin sijoittuneiden ulkomaisten investoijien toiminta- ja kasvuedellytysten puolestapuhujana, Suomen vetovoimatekijöiden kehittäjänä sekä suomalaisten kasvuyritysten tukijana.


title: AmCham Finland

text: Tärkeimmät kasvuohjelmat ovat pohjoismaisesta liiketoiminnasta vastaavien johtajien verkosto "New North Forum", Suomessa toimivien maajohtajien verkosto "Global Investors’ Program", Yhdysvaltain markkinoille pyrkivien kasvuyritysten valmennusohjelma "Launchpad USA", terveyteen ja hyvinvointiin keskittyneiden yritysten välinen "Life Science Group" sekä puolustusteollisuuden verkosto "Defence Industry Dialogue".


title: AmCham Finland

text: Amcham Finlandin toimipaikat sijaitsevat Helsingissä, Tukholmassa ja New Yorkissa. Organisaation toimintakieli on englanti.


title: AmCham Finland

text: Ylintä päätösvaltaa käyttää yhdistyksen vuosikokous, joka järjestetään perinteisesti maaliskuun puolivälissä. Se valitsee yhdistyksen hallituksen kahden vuoden kaudeksi kerrallaan.


title: AmCham Finland

text: Jäsenistö valitsi vuosille 2016 - 17 uuden yhdeksänhenkisen hallituksen, jonka jäseniä ovat Senait Asgede, Peter Bardenfleth-Hansen, Carmen Ene, Tuomo Haukkovaara, Jan Ollila, Jyrki Ovaska, Oliver Rittgen, Andreas Rosenlew ja Mikko-Jussi Suonenlahti.


title: AmCham Finland

text: Vuodesta 2014 hallituksen puheenjohtajana on toiminut IBM:n toimitusjohtaja Tuomo Haukkovaara ja varapuheenjohtajana UPM:n teknologiajohtaja Jyrki Ovaska.


title: AmCham Finland

text: Amchamin toimintaa on vuodesta 2018 johtanut kauppatieteiden maisteri Alexandra Pasternak-Jackson.


title: AmCham Finland

text: Ensimmäiseen Amcham Finlandin perustamista ideoineeseen kokoukseen vuonna 2005 osallistuivat eri yrityksiä edustaneet Natasha Seeley, Heikki Jaatinen, Will Cardwell, Mark Sutton sekä Teppo Rantanen. Kokouksen isännöi Yhdysvaltain Suomen-suurlähetystön tuolloinen kaupallinen neuvos Robert Peaslee.


title: AmCham Finland

text: Rekrytoituaan 50 yritystä perustajajäseniksi ryhmä rekisteröi yhdistyksen syyskuussa 2005. Natasha Seeley johti organisaatiota 2005 – 2007.


title: AmCham Finland

text: Suomi oli Euroopan viimeinen maa, johon perustettiin kansainvälisen Amcham -verkostoon kuuluva kauppakamari.


title: AmCham Finland

text: Vuonna 1958 perustettu Helsingin suomalais-amerikkalainen kauppakamari FACC yhdistyi vuonna 2010 Amcham Finlandin kanssa. Samalla Amcham luopui bilateraalisen kauppakamarin tehtävästä ja laajensi fokuksensa yleiskansainväliseksi. Strategian muutos perustui huomiolle siitä, että liiketoiminnan kansainvälistyessä ja globaalistuessa yritykset haluavat keskittää resurssejaan ja toimia mahdollisimman laajapohjaisesti. Kansallisvaltiot ja kansallisuus eivät määritä liiketoimintaa samalla tavoin kuin ennen. Samalla Suomelle on enemmän hyötyä yhdestä suuremmasta kansainvälisestä verkostosta kuin monesta pienestä bilateraalisesta kauppakamarista, joiden toiminta jää helposti pienimuotoiseksi.


title: AmCham Finland

text: Vuonna 2015 toteutetun strategiapäivityksen yhteydessä sanan Amcham merkitykseksi määriteltiin ”ambition champions”.


title: AmCham Finland

text: Maailmanlaajuisesti AmCham –verkostoon kuuluu 115 kauppakamaria. Vaikka kukin toimija on taloudellisesti itsenäinen ja päättää omista linjauksistaan, organisaatioiden välillä on vilkasta yhteistyötä.


title: Qatar olympialaisissa

text: Qatar osallistui olympialaisiin ensimmäisen kerran Los Angelesin 1984 kesäolympialaisissa. Siitä lähtien se on osallistunut kaikkiin kesäolympialaisiin. Talviolympialaisiin se ei ole osallistunut. Ennen Lontoon 2012 kisoja ei olympialaisissa ollut kilpaillut yhtään qatarilaista naisurheilijaa. Lontoon kisoissa Qatarin 12 urheilijasta neljä oli naisia.


title: Qatar olympialaisissa

text: Qatarin menestynein laji olympialaisissa on yleisurheilu, josta se on saanut suurimman osan mitaleistaan. Maan menestynein olympiaurheilija on korkeushyppääjä Mutaz Essa Barshim.


title: Salaliittoteoria (albumi)

text: Salaliittoteoria on rap-artisti Seppo Lampelan "Steen1" -nimellä julkaistu debyyttialbumi. Albumi julkaistiin vuonna 30. tammikuuta 2004 Monsp Recordsin kautta.


title: Salaliittoteoria (albumi)

text:
Albumi nousi seuraavalla viikolla ilmestymisestään Suomen virallisella albumilistalla sijalle 36. Lampelan edesmenneelle ystävälle omistetusta kappaleesta "Jarden träkki" on kuvattu musiikkivideo. Antti Salmisen ja Saija Salosen ohjaama video voitti Oulun musiikkivideofestivaaleilla Teinipumpelin eli uuden ohjaajan palkinnon. Varsinkin "100% vihaa ja väkivaltaa" herätti kohua sen virkavaltaa kohtaan sisältämän vihamielisyyden takia. Levyn ensimmäisen painoksen Lampela julkaisi nimellä "Steen Christensen". Yleisen vastustuksen vuoksi nimi piti muuttaa ja se vaihtui Steen1:ksi. Kansi eroaa myös kuvitukseltaan hieman muista painoksista.
Albumista julkaistiin seitsemän kappaleen remixversio 9. joulukuuta 2009. Sen kaikki biitit on tehnyt rap-artisti Huge L. Kuten alkuperäisen "Salaliittoteorian", tämänkin julkaisi Monsp.


title: The Alarm

text: The Alarm on brittiläinen Rhylissa, Walesissa vuonna 1978 nimellä Seventeen perustettu uuden aallon punkpop/rock-yhtye. Yhtyeen tunnetuin kappale on Yhdysvaltain mainstream rock ja modern rock -listojen ykköseksi noussut single "The Stand" (1983).


title: The Alarm

text: The Alarm keikkaili ja levytti 1990-luvun alkupuolelle asti, jolloin Mike Peters jätti yhtyeen. Peters herätti The Alarmin uudelleen henkiin ja levytti uuden kokoonpanon kanssa vuonna 2004 albumin "In The Poppy Fields" (ensimmäinen single julkaistiin salanimellä The Poppy Fields). Helmikuussa 2006 julkaistiin yhtyeen albumi "Under Attack". Uuden kokoonpanon levytykset on julkaistu nimillä Alarm MMII, Alarm MMIII, Alarm MMIV, Alarm MMVI, Alarm MMVII, Alarm MMVIII, Alarm MMX sekä Alarm MM+.


title: Arabiemiirikunnat olympialaisissa

text: Arabiemiirikunnat osallistui olympialaisiin ensimmäisen kerran Los Angelesin vuoden 1984 kesäolympialaisissa. Siitä lähtien se on osallistunut kaikkiin kesäolympialaisiin. Maa on saavuttanut kaksi olympiamitalia. Talviolympialaisiin se ei ole osallistunut.


title: Arabiemiirikunnat olympialaisissa

text: Arabiemiirikuntien ainoa olympiavoittaja on ampuja Ahmed Al Maktoum, joka saavutti kaksoistrapin olympiakultaa vuoden 2004 olympialaisissa. Maan toinen mitalisti on judoka Sergiu Toma, joka saavutti pronssia vuoden 2016 olympialaisissa.


title: Tuottavuusmalli

text:
Tuottavuusmalli eli tuottavuuden mittausmalli on mittausratkaisu, jonka avulla tuottavuuden kaavan
mukainen mittaus käytännössä suoritetaan. Mittausongelma syntyy siitä, että käytännössä sekä tuotos että panos koostuvat lukuisista erilaisista tuotteista ja panoksista. Tuottavuuskirjallisuudessa on esitetty mittausmalleja, jotka erilaisuudellaan ovat aiheuttaneet sekaannusta. Tästä syystä tuottavuusmallien läpinäkyvä vertailu ja niiden samanlaisuuksien ja erilaisuuksien ymmärtäminen on tärkeää.
Tuottavuuden mittausmallien vertailun periaate on tunnistaa malleissa esiintyvät ominaisuudet ja ymmärtää niiden erot. Tätä tehtävää helpottaa se tosiasia, että mallien ominaisuudet voidaan tunnistaa niiden kaavamuotoilujen perusteella yksiselitteisesti. Mallivertailun perusteella voidaan tunnistaa ne mallit, jotka soveltuvat tuottavuuden mittaamiseen. Kriteerinä tässä erottelussa on tuotantoteoria. Mallin avulla on pystyttävä kuvaamaan tuotantofunktio.


title: Tuottavuusmalli

text: Mallivertailun periaate käy ilmi oheisesta kuvasta. Vertailussa on kaksi ulottuvuutta. Horisontaalinen vertailu tarkoittaa liiketoiminnan mallien vertailua. Vertikaalinen mallivertailu tarkoittaa mallivertailua taloudellisen toiminnan tasojen välillä eli liiketoiminnan, toimialan ja kansantalouden tasojen väillä. Liiketoiminta, toimiala ja kansantalous ovat tuotantotoiminnan kokonaisuuksia, joiden kokonaistuottavuuden kehitystä voidaan mitata.


title: Tuottavuusmalli

text: Mallivertailun johtopäätös on yksiselitteinen. Kaikilla talouden kolmella tasolla eli liiketoiminnan, toimialan ja kansantalouden tasolla vallitsee yhtenäinen käsitys siitä, mitä tuottavuus on, miten sitä pitäisi mallintaa ja mitata. Vertailu paljastaa eroja, jotka voidaan ymmärtää lähinnä mittausaineiston erilaisesta tarkkuudesta johtuviksi. Liiketoiminnan tuottavuusmalli on voitu kehittää tarkemmaksi kuin kansantalouden malli siitä syystä, että liiketoiminnassa mittausaineisto on tarkka. Tarkan mittauksen vaatimus on, että mittauskohde on laadultaan homogeeninen. Liiketoiminnan mittausaineistossa voidaan varmistaa, että mitattavat erilaiset tuotoksen ja panoksen erät ovat sisäisesti homogeenisia.


title: Tuottavuusmalli

text: Kansantalouden tason malleissa joudutaan turvautumaan perusdatasta yhdisteltyyn tietoon, joka yhdistelyn takia heikentää mittausaineiston tarkkuuta. Yhdistely johtaa siihen, että mitatun määrän vaihteluun sisältyy myös laadun vaihtelua.


title: Tuottavuusmalli

text: Tuottavuuden mittaamiseen on esitetty lukuisia erilaisia malleja. Niiden systemaattinen vertailu on osoittautunut visaiseksi ongelmaksi. Puhtaasti matemaattisin lausekkein ei ole pystytty osoittamaan mallien erilaisia ja samanlaisia ominaisuuksia siten, että kutakin mallia voisi ymmärtää sellaisenaan ja suhteessa toiseen malliin. Tällainen vertailu on mahdollista tuottavuusmallin avulla, joka on ominaisuuksiltaan säädettävä malli. Säädettävään malliin voidaan asettaa tutkittavan mallin ominaisuudet, jonka jälkeen eroavuudet ja samanlaisuudet voidaan tunnistaa.


title: Tuottavuusmalli

text: Tuottavuusmallin välttämätön ominaisuus on mallin kyky kuvata tuotantofunktio. Jos mallin avulla voidaan kuvata tuotantofunktio, se soveltuu kokonaistuottavuuden mittaukseen. Jos taas mallin avulla ei voida kuvata tuotantofunktiota tai se voidaan tehdä vain osittain, malli ei sovellu tehtäväänsä. Tuotantofunktioon perustuvat tuottavuusmallit muodostavat suhteellisen yhtenäisen kokonaisuuden, jossa mallien erot ovat melko pieniä. Eroilla on suhteellisen vähän merkitystä ja valinnaisista ratkaisuista voidaan antaa hyvin perustellut suositukset. Tuottavuuden mittausmallit voivat ominaisuuksiltaan poiketa toisistaan kuudella tavalla.Liiketoiminnan mittaamiseen ehdotetut tuottavuuden mittausmallit voidaan ryhmitellä mallissa käytettyjen muuttujien perusteella kolmeen luokkaan seuraavasti:Näistä vanhin on tuottavuusindeksimalli (Davis 1955). Davisin indeksimallista on kehitelty lukuisia versioita, joissa kuitenkin perusratkaisu on samanlainen. Ainoa muuttuja indeksimallissa on tuottavuus, mikä tarkoittaa, ettei sillä voi kuvata tuotantofunktiota. Tästä syystä se ei ole kiinnostava kokonaistuottavuuden mittaamisen kannalta.


title: Tuottavuusmalli

text: PPPR-malli on saanut nimensä seuraavasta funktiosta:Tässä mallissa kannattavuuden muuttujina ovat tuottavuus ja hintasuhde (Price Recovery). Vain tuottavuus on tuotantofunktion suure ja mallista puuttuu tuotantofunktion toinen suure volyymi, mistä syystä mallin avulla ei voi kuvata tuotantofunktiota. Tähän mallityyppiin kuuluvat yhdysvaltalaiset mallit REALST (Loggerenberg & Cucchiaro 1982, Pineda 1990) ja APQC APQC (Kendrick 1984, Brayton 1983, Genesca & Grifell, 1992, Pineda 1990), mutta koska niiden avulla ei voi kuvata tuotantofunktiota (Saari 2000), niitä ei tarkastella tarkemmin.


title: Tuottavuusmalli

text: PPPV-mallit ovat saaneet nimensä seuraavista muuttujista, joiden funktiona kannattavuus ilmaistaan.Malli on kytketty tuloslaskelmaan siten, että kannattavuus ilmaistaan tuottavuuden, volyymin ja yksikköhintojen funktiona. Tuottavuus ja volyymi ovat tuotantofunktion suureita ja niiden avulla kuvataan reaaliprosessi ja sen tuotantofunktio. Yksikköhintojen muutos kuvaa tuotannon tulonjaon muutosta. Näitä PPPV-malleja ovat Taulukossa on esitetty PPPV-mallien ominaisuudet. Kaikissa neljässä mallissa käytetään samoja muuttujia, joilla kannattavuusmuutos muotoillaan kaavoiksi mittausta varten. Nämä muuttujat ovat tulonjako (hinnat), tuottavuus ja volyymi. Tästä voidaan päätellä, että mittauksen peruslogiikka on kaikissa malleissa sama. Mittauksen toteutustavassa on jonkin verran eroja, mistä johtuu, että mallit eivät anna samasta laskenta-aineistosta samanlaisia tuloksia.


title: Tuottavuusmalli

text: Vaikka mallissa olisi tuotantofunktion muuttujat tuottavuus ja volyymi, voidaan käytännön laskenta toteuttaa myös kustannusfunktion mukaisesti. Näin on menetelty malleissa C & T ja Gollop. Laskentamenettelyt eroavat siinä, käytetäänkö volyymin mittarina tuotosvolyymia vai panosvolyymia, joista edellinen on kustannusfunktion mukainen ja jälkimmäinen tuotantofunktion mukainen ratkaisu. On selvää, että laskenta antaa samasta aineistosta erilaiset laskentatulokset. Suositus on käyttää tuotantofunktion mukaista laskentaa. Malleissa Kurosawa ja Saari käytetään tuotantofunktion määrittelyä, jonka mukaan tuottavuus tarkoittaa tuotoksen määrää ja laatua yhtä panosyksikköä kohden.


title: Tuottavuusmalli

text: Laskentatekniikaltaan mallit eroavat toisistaan huomattavasti. Laskentatekniikan erot eivät aiheuta eroja laskentatuloksiin, vaan kysymys on eroista mallien havainnollisuudessa ja ymmärrettävyydessä. Vertailusta huomataan, että Courbois & Templen ja Kurosawan mallit perustuvat puhtaasti laskentakaavoihin. Laskenta perustuu tuloslaskelman kokonaissuureisiin, joten analysointimahdollisuutta siihen ei liity. Kunkin kannattavuuden muuttujan laskentaa varten esitetään kaava, joten kahden jakson välinen vertailu toteutetaan kolmella kaavalla. Malli Saari perustuu puhtaasti erolaskentaan. Standardikustannuslaskennasta tuttua erolaskentaa sovelletaan laskenta-aineiston elementaarilukuihin eli erilaisten tuotteiden ja panosten määrä- ja hintasuureisiin. Erolaskenta antaa eniten mahdollisuuksia analyyseihin. Gollopin malli on laskentatekniikaltaan sekamalli. Siinä jokainen muuttuja lasketaan eri laskentatekniikalla.


title: Tuottavuusmalli

text: Malli Saari on malleista ainoa, jonka ominaisuuksia voi tarvittaessa muuttaa. Se on siis säädettävä malli ja muiden mallien vertailu on voitu suorittaa hyväksikäyttämällä tätä mallin ominaisuutta.


title: Tuottavuusmalli

text: Kun halutaan mitata kansakunnan tai toimialan tuottavuutta, on operationalisoitava sama tuottavuuden käsite kuin liiketoiminnassakin, mutta mallinnuksen kohde on vain huomattavasti laajempi ja mittausaineiston tuottaminen on paljon vaikeampaa. Kansantalouden ja toimialan kokonaistuottavuuslaskelmat perustuvat kansantalouden tilinpidon SNA (System of National Accounts) aikasarjoihin, joita on laadittu ja kehitetty puolen vuosisadan ajan. Kansantalouden tilinpito on YK:n suosituksiin perustuva järjestelmä (SNA 93), jonka avulla mitataan kansantalouden kokonaistuotantoa, kokonaistuloja ja niiden käyttöä.


title: Tuottavuusmalli

text: Tuottavuuden mittaus on tarkimmillaan liiketoiminnassa, koska on käytettävissä tuotannon elementaariset tiedot panosten ja tuotosten määristä ja hinnoista. Näin varmistuu hyvän mittauksen kriteeri, jonka mukaan mitattava kohde on oltava laadultaan homogeeninen. Mitä laajempia kokonaisuuksia halutaan mittauksin selvittää, sitä enemmän joudutaan elementaarisia tietoja yhdistelemään. Tietojen yhdistely merkitsee mittauksessa aina mittaustarkkuuden heikkenemistä, koska mittauksiin sisältyy tietojen yhdistelemisestä johtuen tuntematon määrä mittauskohteen laadun muutoksia.


title: Tuottavuusmalli

text:
Tuotoksen mittaaminen
Kokonaistuotannon määrä tarkoittaa käsitteellisesti samaa kansantaloudessa ja liiketoiminnassa, mutta käytännön syistä käsitteen mallinnus on erilainen. Kansantaloudessa kokonaistuotannon määrä lasketaan tuottajien jalostusarvojen summana kun taas liiketoiminnassa sitä mitataan tuotoksen kokonaisarvolla. Kun tuotos lasketaan jalostusarvojen avulla, jäävät kaikki ostopanokset ja niiden tuottavuusvaikutukset tarkastelun ulkopuolelle. Tästä seuraa, että kansantalouden tuottavuuslaskelmissa panoksia ovat työ ja pääoma ja niistä puuttuvat kokonaan ostopanosten tuottavuusvaikutukset. Tästä syystä kansantalouden tuotantofunktio eli tuotoksen riippuvuus tuotantopanoksista kirjoitetaan seuraavaan muotoon:Liiketoiminnassa tuotantoa mitataan tuotannon bruttoarvolla jolloin tuottavuustarkastelu käsittää tuottajan omien panosten (pääoma ja työ) lisäksi kaikki ostopanokset kuten raaka-aineet, ostopalvelut, tarvikkeet komponentit jne. Näin liiketoiminnassa päästään mittaamaan kokonaistuottavuutta (Total Productivity), jonka ehdoton vaatimus tarkoittaa kaikkien panosten huomioon ottamista. On selvää, että tuottavuuden mittaus liiketoiminnassa antaa tarkemman tuloksen, koska siinä tarkastellaan kaikkia tuotannossa käytettyjä panoksia.


title: Tuottavuusmalli

text: Kansantalouden tilinpitoon perustuvaa tuottavuuden mittausta on viime aikoina pyritty kehittämään. Menetelmä tunnetaan nimellä KLEMS. Menetelmässä otetaan huomioon kaikki tuotannossa käytettävät panokset. Tästä menetelmä on saanut nimensäkin; K=pääoma (capital), L=työ (labour), E=energia (energy), M=aineet ja tarvikkeet (materials) ja S=palvelut (services). Kaikkia panoksia käsitellään periaatteessa samalla tavalla. Erityisesti pääomapanoksen osalta tämä merkitsee, että sitä mitataan pääomapalveluilla eikä pääomakannalla. (Aulin-Ahmavaara ym. 1999). Tuotoksen mittaus tapahtuu bruttoarvopohjaisesti.


title: Tuottavuusmalli

text: Yhdistely- eli aggregointiongelma


title: Tuottavuusmalli

text: Tuotosten ja panosten aggregointi- eli yhdistelyongelma on mittaustekninen ja johtuu nimikkeiden kiinteästä ryhmittelystä. Kansantalouden tilinpidossa joudutaan yhdistelemään tietoja kiinteiden nimikkeiden alle sillä seurauksella, että mitattavat tuotoksen ja panoksen nimikkeet eivät olekaan laadultaan homogeenisia niin kuin mittauksessa edellytetään vaan niissä tapahtuu laadun muutoksia. Liiketoiminnan tuotantomallissa ei ole mitään kiinteätä nimikeryhmittelyä sen paremmin panoksille kuin tuotteillekaan vaan tuotteet ja panokset esiintyvät laskelmassa omilla nimillään edustaen laskenta-aineiston elementaarista hinta- ja määräsuuretta. Liiketoiminnan tuotantomallissa päästään hyvin lähelle sitä tavoitetta, että sekä tuotos- että panospuolella mitataan täysin homogeenisten laatuluokkien määriä.


title: Tuottavuusmalli

text:
Suhteellisten hintojen ongelma
Kansantalouden kokonaistuotannon arvo BKT lasketaan tuottavuuden tarkasteluihin kiinteähintaisena. Kiinteähintainen laskentaperiaate tarkoittaa sitä, että hinnat, joihin määrät arvostetaan, pidetään sovittu aika kiinteinä eli muuttumattomina. Kansantalouden tilinpidon mukaisessa laskennassa kiinteähintainen BKT saadaan käyttämällä ns. perusvuoden hintoja. Koska perusvuotta vaihdetaan yleensä viiden vuoden välein, merkitsee tämä, että tuotos- ja panosmäärien arvostus pysyy muuttumattomana viiden vuoden ajan. Kun uuden perusvuoden hinnat otetaan käyttöön, tapahtuu edellisen perusvuoden hintoihin nähden suhteellisten hintojen muutos, jolla on oma vaikutuksensa tuottavuuteen.


title: Tuottavuusmalli

text: Vanhat perusvuoden hinnat aiheuttavat monenlaisia virheitä tuotannon mittaamisessa. Tuotosten ja panosten suhteelliset arvot muuttuvat lukuisista markkinatalouden syistä, mutta perusvuoden suhteelliset hinnat eivät reagoi näihin muutoksiin millään lailla. Tällaiset rakennemuutokset tulevat väärin arvostetuksi. Lyhyen elinkaaren tuotteille ei synny mitään arvostamisperustetta, koska tällaiset tuotteet syntyvät ja kuolevat kahden perusvuoden välissä. Hyvän tuottavuuden saavuttaminen joustavuudella, jää noteeraamatta, jos käytetään vanhoja ja pitkäaikaisia kiinteitä hintoja.


title: Tuottavuusmalli

text: Tätä ongelmaa korjattiin oleellisesti kansantalouden tilinpidon uudistuksessa 2006. Kiinteähintaisten eli reaalista volyymikehitystä kuvaavien tietojen laskentatapaa muutettiin niin, että aiemman kiinteän perusvuoden sijasta siirryttiin vaihtuvan perusvuoden käyttöön. Uudistuksen taustalla on maailmanlaajuinen kansantalouden tilinpidon suositus SNA93. Uudessa menetelmässä perusvuotta vaihdetaan juoksevasti niin, että kiinteähintaiset luvut lasketaan edellisen vuoden hintoihin. Vaihtuvan perusvuoden menettelyllä talouden rakennemuutokset tulevat aiempaa paremmin huomioon otetuksi. (Hamunen & Savela 2006) Yritysaineistolla päästään tätäkin tarkempaan mittaukseen, koska voidaan käyttää kuukausilukuja ja näin saadaan rakennemuutokset vielä paremmin esiin ja myös kausivaihtelut, jotka joillakin aloilla voivat olla merkittäviä.


title: Gore-Tex

text: Gore-Tex on PTFE-muovista valmistettu mikrohuokoinen kalvo. Sitä käytetään eri tarkoituksiin, mutta parhaiten se tunnetaan veden- ja tuulenpitävistä vaatteista. Vedenpitävyydestään huolimatta Gore-Tex -kangas hengittää; kalvon pienet huokoset estävät vesipisaroiden läpipääsyn vaatteen ulkopuolelta, mutta sisäpuolella oleva hienojakoisempi höyry pääsee sen sijaan kalvon läpi. Gore-Tex on W.L. Gore & Associates -yhtiön rekisteröity tavaramerkki. Gore-Texin kaupallinen valmistus aloitettiin vuonna 1976.


title: Gore-Tex

text: Markkinoilla on myös muita ominaisuuksiltaan samantyyppisiä materiaaleja.


title: Irak olympialaisissa

text: Irak osallistui olympialaisiin ensimmäisen kerran Lontoon 1948 kesäolympialaisissa. Se on saavuttanut yhden olympiamitalin. Talviolympialaisiin se ei ole osallistunut.


title: Irak olympialaisissa

text: Irakin toistaiseksi ainoa olympiamitalisti on Rooman 1960 kesäolympialaisissa pronssia painonnoston kevyessä sarjassa (alle 67,5 kg) saavuttanut Abdul Wahid Aziz.


title: Suuri siirtomaasota

text: Suuri siirtomaasota tai ranskalais- ja intiaanisota oli Ranskan ja Ison-Britannian välillä käyty sota Pohjois-Amerikassa vuosien 1754 ja 1763 välillä. Ohiojoen laakson hallinnasta alkanut sota levisi muutaman vuoden jälkeen myös mantereen ulkopuolelle ja Euroopassa alkanut sota tuli tunnetuksi seitsenvuotisena sotana. Sota päättyi Pariisin rauhansopimukseen, jolla Ranska menetti alueensa Pohjois-Amerikassa.


title: Suuri siirtomaasota

text: Seitsenvuotinen sota Pohjois-Amerikassa tunnetaan suuren siirtomaasodan nimellä, mutta etenkin Yhdysvalloissa siitä on käytetty myös nimeä ranskalais- ja intiaanisota.


title: Suuri siirtomaasota

text:
Suuri siirtomaasota alkoi kiistasta Ranskan ja Yhdistyneen kuningaskunnan välillä Ohiojoen laakson hallinnasta ja laajemmassa mittakaavassa sodassa oli kyse kilpailusta vaikutusvallasta koko suuremmassa osassa Pohjois-Amerikkaa.
Turkiskauppa muodosti tärkeän tekijän sekä Ranskan hallitseman Uuden Ranskan, että englantilaisten siirtokuntien asukkaille Amerikassa. Ranskalaiset olivat vuonna 1727 rakentaneet irokeesien luvalla Fort Niagaran tukikohdan Niagarajoen suulle, josta käsin he hallitsivat turkiskauppareittien alkupäätä. Ranskalaisten hallussa oli ainakin periaatteessa myös Mississippijoen alue aina Suurilta järviltä Louisianaan. Ohiojoen laakson runsasriistaista aluetta uhkasivat kuitenkin pensylvanialaiset ja virginialaiset siirtolaiset. Uhan hallitsemiseksi Detroitin ranskalaiskomentaja Pierre-Joseph de Céloron de Blainville ehdotti Eriejärveltä Ohiojoelle ulottuvan linnoitusketjun rakentamista. Alueelle oli kuitenkin jo asettunut kauppiaita englantilaisista siirtokunnista. Virginian siirtokunta piti aluetta omanaan ja oli alkanut luovuttaa maata alueelta siirtolaisille vuodesta 1752 lähtien. Lisäksi Itävallan perimyssodan aikana monet alueen intiaaniheimoista olivat alkaneet käydä kauppaa englantilaisten kanssa ranskalaisten sijaan.


title: Suuri siirtomaasota

text: Ranskalaiset alkoivat karkottaa englantilaistaustaisia kauppiaita kiistellyltä alueelta väkivalloin vuonna 1752 ja esimerkiksi tärkeä Pickawillanyn kauppa-asema tuhottiin. Samalla ranskalaiset alkoivat rakentaa alueelle linnoituksia asemansa vahvistamiseksi. Vuonna 1754 tuhottiin puolestaan Ohion kauppakomppanian kauppa-asema nykyisen Pittsburghin lähellä. Sen paikalle perustettiin ranskalainen Fort Duquesne. Vastauksena ranskalaisten toimille tuolloin nuori eversti George Washington perusti myöhemmin Fort Necessity -nimen saaneen linnakkeen noin 60 kilometriä ranskalaisten tukikohdasta etelään. 28. toukokuuta Washingtonin joukot voittivat ranskalaisen tiedustelujoukon ja vastauksena ranskalaiset piirittivät Fort Necessityn 2. heinäkuuta. Ranskalaiset ja heidän intiaaniliittolaisillaan oli puolustajia suurempi joukko ja Washington päätyi luovuttamaan linnoituksen ranskalaisille poistuen itse joukkoineen takaisin Virginiaan. Virginian siirtokunta pyysi apua emämaastaan, jossa ajatukseen sodasta ranskalaisten kanssa suhtauduttiin aluksi kielteisesti. Kun kuitenkin kävi selväksi, että virginialaiset joukot eivät pärjänneet Ranskan armeijan vakinaisia joukkoja vastaan, kuningas Yrjö II lähetti Virginiaan kenraalimajuri Edward Braddockin. Amiraali Edward Boscawen johti puolestaan laivasto-osastoa, jonka tarkoituksena oli estää ranskalaisten vahvistusten saapuminen Kanadaan. Sota laajeni näin Ohiolaaksosta nopeasti laajemman mittakaavan sodaksi.